
Quaerenti  mihi  caussas  incredibilis 
prope  illius  commotionis  animorum  , 
atque  ingentis  fere  plausus  ,  quibus 
nuperrime  singularis  illa  hypothesis , 
cui  novum  universae  Medicinae  syste¬ 
ma  celeberrimus  Angliae  Scriptor,  et 
Medicus  Bruno  aliquot  abhinc  an¬ 
nis  fidenter  superstruxit ,  ab  iis  opti¬ 
mae  spei  Adolescentibus  excepta  es¬ 
set,  qui  in  florentissimo  Ticinensi  Ar- 
chigymnasio  salutaris  Artis  studiis  om¬ 
nibus  mecum  incumbunt,  (  ac  naviter 
quidem ,  assidue,  djligenterque  incum¬ 
bunt),  perarduum  mihi  sane  non  fuit, 
eas ,  nisi  omnes  ,  praecipuas  saltem  , 
maxime  obvias ,  evidentesque  inveni¬ 
re;  Quin  enim  ullum,  vel  ignaviae, 
vel  laevitatis  ,  vel  nimiae,  atque  in* 

consideratae  novarum  rerum  cupidi¬ 
nis  insimularem,  videbam  complures 
praesto  esse  rationes ,  quae  studiosam 
Juventutem  ad  assentiendum  facilem, 
atque  ad  judicandum  natura  praeci¬ 
pitem  ,  ad  eam  hypothesim  summis 
extollendam  laudibus,  ac  fidenter  am¬ 
plectendam  allicerent  . 

Porro  Auctoris  nomen  ob  varia 
edita  doctrinae  specimina  ubique  lo¬ 
corum  amplissimum ,  ac  publico  etiam 
monumento  ab  Edimburgensium  Me¬ 
dicorum  Collegio  aeternitati  temporum 
novissime  consecratum  ;  schola  ipsa 
foecunda  magnorum  altrix  Virorum  , 
quibus  Ars  humanae  salutis  praeses 
tantopere  increvit  ,  totque  in  dies 
incrementa  suscipit,  quibus*  jam  meri¬ 
to  aetas  nostra  gloriatur;  summa  acies 
ingenii ,  quae  in  adducta  hypothesi 
enitet  ;  ejus  mira  simplicitas ,  atque 
apparens  rerum  omnium  inter  se  con¬ 
venientia  ;  scriptionis  ordo ,  qui  ob¬ 
scuram  ,  inconcinnam,  ac  saepe  im¬ 
plexam  y  salebrosamquc  locutionem 

contemperat;  totius  Medicae  scientiae 
amplitudo  arctis  finibus  coercita;  om¬ 
nium  observationum,  et  praeceptorum 
per  summa  quaedam  capita  brevissima 
complexio;  quar.undam  rerum,  qui¬ 
bus  vel  innititur,  vel  exornatur  hypo- 
thesis,  certitudo;  facilis,  ea  posita 
tamquam  vera  ,  ad  obscuriora  quae¬ 
dam  explicanda  aditus  patefactus;  via 
ad  medendi  Artem  tuto  ediscendam , 
quae  hactenus  plena  periculi  ,  et  la¬ 
boris  esse  consuevit  ,  expeditissima 
ejusdem  subsidio  reddita ;  fiducia  Au¬ 
ctoris,  qua  sibi  blanditur  Medicinam 
adhuc  conjecturalem  ,  atque  ambi¬ 
guam  ,  nunc  evidentem  ,  ac  certam 
fecisse ;  cura ,  qua  opus  totam  hy- 
pothesim  exhibens  Mediolanensibus 
typis  recudi,  eique  eximie  praefari 
voluit  111.  Moscatus,  (a)  qui  inge¬ 
nio  ,  et  doctrina  magnam  est  apud 
Medicos  auctoritatem  consequutus  ; 

(a)  Elementa  Medicirr.e. 

studium  denique  ,  quo  egregius  Chi¬ 
rurgiae  Doctor  Cl.  Rasorius,  qui  hic 
degens  ingenii  laudem  supra  aetatem 
promeruit ,  ex  Anglico  idiomate  in 
Italicum  conversum  edendum  quo¬ 
que  curavit,  notis  appositis,  alterum 
Brunonis  opus,  (a)  quod,  dum  com¬ 
pendiario  hypothesim  exhibet,  Culle- 
nii  de  spasmo  doctrinam  refellit  : 
Caussae  erant  tam  multae ,  tamque 
validae ,  ut  cum  Juvenum  mentibus 
obversarentur ,  sine  ulla  haesitatione 
faciles,  et  fervidos  quosque  in  eam 
deberent  adducere  ,  imo  cunctantes  , 
invitos,  repugnantesque  compellere. 

Haec  siquidem  omnia  cum  uno 
veluti  ictu  Adolescentium  ingenia  per¬ 
cellerent  ,  atque  exagitarent  ,  aditum 
omnem  plerisque  praecludebant  sedu¬ 
la  consideratione  reputandi  ’ea ,  quae 
Brunonianae  hypothesi  adversarentur. 
Non  proinde  infirma  ejus  fundamenta 

(a)  Compend.  della  nuova  dottrina  di  G* 
Brown  . 


cognoscere  $  non  quorundam  princi¬ 
piorum  vanitatem  intelligere  ;  non 
pugnantium  quandoque  sententiarum 
dissimilitudinem  assequi ;  non  ratio¬ 
cinii  obvelatas  fallacias  eruere  $  non 
sermonis  perplexitatem  animadvertere  5 
non  conjecturas  a  veris  ,  et  demon-* 
stratis  distinguere  $  non  vanae  jacta¬ 
tionis  praestigia  detegere  ;  non  deni¬ 
que  illationum  faisitates ,  ac  pericula 
perspicere  potuerunt. 

Neque  ipse  quidem  omnia  ista 
perspexi  primum  ;  quamquam  non  eo 
adductus  sim  ,  ut  Brunonis  placitis 
permotus  in  ejus  sententiam  concede¬ 
rem.  Cum  enim  veritus  meam  ingenii 
mediocritatem  ,  tenuitatemque  virium 
mearum  ,  quas  aetas ,  rerumque  usus 
nondum  firmarunt ,  soleam  diligenter 
cavere,  ne  unquam  in  physicis  ,  me¬ 
dicisque  rebus  quidquam  amplectar  , 
quod  non  satis  perspectum  sit  ,  et 
cognitum  ,  illam  sane  hypothesitn 
probare ,  atque  amplecti  non  pote¬ 
ram  ,  quae  non  solum  minus  doctis  * 

sed  etiam  doctissimis  dubia,  aut  plane 
falsa  videbatur.  Praesertim  qui  re 
melius  inspecta  vel  ipsum  celeberri¬ 
mum  Moscatum  de  ejusdem  syste¬ 
matis  veritate  plusquam  dubitantem 
viderem  ,  cum  diserte  fateatur  neque 
undequaque  probandum  Bruno*.em  , 
neque  cum  eo  omnem  medendi  Artem 
funditus  reformandam  esse  ,  imo  ul¬ 
tro  moneat  nullo  alio  consilio  novam 
apud  nos  Brunoniani  libri  editionem 
curasse,  quam  ut  ejus  ope  junioribus 
Medicis  prudentem  ,  ac  rectae  saepe 
rationi  innixam  dubitationem  circa  hu¬ 
moralem  theoriam  iniiceret. 

Haerens  igitur  ,  ac  vehementer 
dubitans  quid  de  eo  systemate  senti¬ 
rem  ,  coepi  sine  ullo  partium  studio 
Auctoris  opera  crebro  evolvere  ,  ac 
qua  majori  poteram  mentis  contentio¬ 
ne  saepe  contemplari,  num  principia, 
aut  fundamenta  ,  quibus  universum 
aedificium  innititur,  adeo  firma  essent* 
ut  omnem  cuique  metum  adimerent  , 
ne  iisdem  in  lubrico ,  atque  instabili 

locatis  convulsa  moles  corrueret.  Quae 

interea  cogitando  perspiciebam,  quae¬ 
que  pro  Brunone  ab  amicis  ,  quos 
nactus  sum  socios  studiorum  pro¬ 
ferebantur  vel  in  colloquiis,  vel  in 
disputationibus  ,  menti  mandabam  , 
comparando  cum  illis ,  quae  audiebam 
prolata  ab  iis  Angliae  aliarumque 
regionum  Medicis  clari  nominis,  qui 
$ua  Brunoni  suffragia  denegarunt,  et 
nunc  tnaxime  denegant .  Hisce  autem 
satis  perspectis ,  atque  ad  trutinam 
revocatis  ,  quamquam  suppetere  mihi 
cognoscerem  ,  quibus  suffultus  aequo 
jure  potuissem  non  tanti  hypcthesim 
hujusmodi  putare,  quanti  fautores  ple- 
rique  eam  habent,  atque  ab  omnibus 
faciendam  esse  decernunt ;  malui  ni¬ 
hilominus  aliorum  potius  auctoritate  , 
quam  meo  judicio  in  dubia  adhuc 
re  nutantem  animum  firmare  ,  quid¬ 
que  tutissime  sequerer,  cognoscere. 
Malui  nimirum  in  ea  opinione,  quae 
complures  sententias  omnium  aetatum 
consensu  probatas  vanas  ,  et  falsas 

declararet,  omnemque  medendi  ratio* 
nem  ab  Hippocrate  usque,  in  hanc 
diem  constanter  servatam  ,  e  medio 
tolleret,  atque  iis  partim  contraria 
erat  praeceptis,  quae  ipse  a  sapien- 
tissimis  Professoribus ,  tamquam  ab  in¬ 
tegerrimo  fonte,  plenis  haustibus  toto 
studiorum  curriculo  hauseram,  malui, 
inquam  ,  ab  istis  artis  Magistris  cla¬ 
rissimis,  meique  institutoribus  quid 
sentiendum  esset  ediscere ,  quam  mea 
conjectura  periclitari  .  Cognovi  enim 
ideo  tutissimum  esse,  quod  ab  iisdem 
judicatum  traditur,  ratum  habere,  quia 
non  tam  auctoritatis  in  disputando  , 
quam  rationis  momenta  quaerere  so¬ 
lent  ,  atque  in  dubiis  ,  obscurisque 
rebus*  nihil  proferre  ,  quod  temera¬ 
rium  sit ,  et  nihil  pariter  tamquam 
certum  ,  et  verum  proponere ,  quod 
ab  ipsa  rerum  magistra  experientia 
erutum  nondum  sit,  evidenterque  con¬ 
firmatum.  Videbam  idcirco,  dum  iis 
credens  desinerem  meum  judicium  ad¬ 
hibere  ,  illud  mihi  exprobrari  nun- 


quam  posse  ,  quod  Pythagoreis  jure 
exprobratum  fuisse  ex  Tullio  accepi¬ 
mus  ,  quia  apud  eos  tantum  opinio 
praeiudicata  poterat  ,  ut  etiam  sine 
ratione  valerer  auctoritas  (a)  . 

Neque  sane  hujus  cunctationis  , 
aut  consilii  poenituit ,  quandoquidefm  , 
sive  horum  medendi  rationem  consule¬ 
rem  ,  sive  eos  de  morbis  disserentes 
audirem,  sive  de  remediorum  agendi 
rationibus,  proprietatibus,  usibusque 
disputantes  auscultarem ,  sive  iisdem 
Artis  auxiliis  medicinam  aegris  fa¬ 
cientes  inspicerem  ,  sive  animalis  oe¬ 
conomiae  vires,  actiones,  ac  functio¬ 
nes  expendentibus  attentas  aures  prae¬ 
berem,  neminem  eorum  intellexi  Bru- 
konis  hypothesim  amplecti  ;  imo  ei 
tanta  ,  tamque  firma  opponere ,  ut 
non  indubie  significare  viderentur  in 
eo  systemate  non  pauca  dubia  es¬ 
se  ,  quaedam  inutilia  ,  quaedam  jam 


(a)  Cic*  de  natur.  f)eor.  liber,  i* 

refutata  ,  quaedam  evidenter  falsa  , 
quaedam  etiam  aegris  periculosa  fu¬ 
tura  ,  si  ex  iisdem  medendi  ratio  de¬ 
ducatur. 

Factum  inde  est,  ut  istis  ani¬ 
madversionibus  instructus ,  atquef  uti¬ 
liter  monitus  Brunonianis  placitis  ma¬ 
gna  ex  parte  adhaerendum  non  esse, 
operae  pretium  duxerim  ea  occasione, 
qua  periculum  mihi  erat  faciendum 
ad  lauream  Medicinae  capessendam , 
atque  ad  liberam  ejusdem  exercendae 
facultatem  consequendam,  ex  iis,  quae 
in  propriis  schedis  circa  Brunonianam 
hypothesim  adnotaveram  ,  excerpere 
‘  aliqua ,  quae  cum  publicae  discepta¬ 
tioni  proponerem  ei  opinioni  contra¬ 
ria  ,  moverem  Amicis  quibusdam  , 
quos  noveram  ea  nimis  incensos  ,  ei- 
que  pervicacius  addictos, dubitationem 
saltem  aliquam,  qua  sibi  caverent,  ne 
Praeceptorum  suorum  judicio  nimis 
inconsiderate  obsistendo  ,  ipsi  etiam 
temere  obsisterent  veritati .  Quod  qui¬ 
dem  consilium  cum  coepissem ,  ac  pro 


II 

viribus  ab  omnibus,  ut  visum  est ,  op- 

gositorum  objectionibus ,  contrarium 
RuNoNiy  quod  protuleram,  judicium 
sartum ,  tectumque  servassem  ,  nun¬ 
quam  credidissem  propositum  istud 
amplissimis  institutoribus  meis  proba¬ 
tum,  fore,  ut  a  nonnullis  postea  stu¬ 
diorum  sociis  ,  quos  diligo  ,  et  multi 
facio,  minus  amice  exciperetur,  atque 
ipse  tamquam  novae  doctrinae  infen¬ 
sissimus  hostis  tradifcerer. 

Haec  cum  intelligerem  de  me 
proferri ,  ac  probe  sentirem  non  ae¬ 
que  mihi  opponi  ,  qui  nunquam  eo 
deveneram,  ut  Brunonis  asseclis  bel¬ 
lum  indicere  ea  occasione  mihi  pro¬ 
ponerem  ,  vix  continere  me  potui 
quin  subirascerer.  Verum  lenis,  pia- 
cidusque  natura  cum  nemini  unquam 
soleam  irasci,  nec  debui,  nec  potui 
maxime  iis,  quibus  aequalitas  aetatis, 
studiorum  similitudo,  voluntatum  con¬ 
sensio,  mutua  benevolentiae  officia  , 
consuetudo,  ac  vis  amicitiae  me  jam- 
diu  arctissimo  necessitudinis  vinculo 


ia 

devinxerant .  Ergo  cum  eos  probare 
non  possem,  et  nollem  refellere,  ne 
acrius  disputando  ,  quod  in  multi» 
contentionibus  solet  evenire  ,  amicitia 
in  discrimen  vocaretur,  atque  interea 
vellem  ,  hac  incolumi ,  atque  integra 
servata,  suscepti  jam  pridem  consilii 
rationem  tueri  ,  subiit  cogitatio  non 
arduum  mihi  futurum  utrumque  asse¬ 
qui,  si  quas  in  Brunonjs  hypothesim 
animadversiones  in  'meam  utilitatem 
scripto  mandaveram  ,  eas  in  lucem 
emitterem .  X'- 

En  itaque  caussae,  quae  me  addu¬ 
xerunt,  ut  praecipuas  dubitationes, 
quas  animo  tunc  volvebam  de  hypothe- 
si  Brunoniana ,  nunc  edam,  non  utique 
quemquam  provocandi  animo  ,  non 
hypothesim  sus,  deque  evertendi  vo¬ 
luntate  ;  sed  uao  ductus  studio  veri¬ 
tatis.  Hanc  enim  nisi  ipse  attigero  , 
spero  saltem  futurum,  ut  iisdem  ani¬ 
madversionibus  ad  eam  evolvendam 
aliorum  studia  facile  excitem,  qui  inge¬ 
nio,  doctrina,  atque  experientia  pluri- 

*ium  valent .  Quod  quidem  ubi  sim 
consequutus  ,  suscepti  laboris ,  qui¬ 
cunque  porro  sit  ,  quam  uberrimum 
fructum  me  percepisse  credidero.  Tunc 
enim  studiosi  Adolescentes  in  Bruno- 
niana  hypothesi ,  si  ve  admittenda  ,  si¬ 
ve  reiicienda  non  amplius  haerebunt, 
non  inutiliter  inter  se  dimicabunt ,  ac 
non  abhorrebunt  ab  iis  laboribus  , 
quos  inutiles  ad  ediscendam  Medici¬ 
nam  ii  credunt ,  qui  rati  a  Brunone 
paucis  eam  fuisse  complexam,  putant, 
ejus  principiis  bene  perspectis,  omnem 
medendi  rationem  satis  jam  esse  per¬ 
spectam  ,  ac  proinde  parum  absunt 
ut  vetustissimo  medico  Herophylo 
adstipulentur,  qui  eo  arrogantiae,  seu 
potius  dementiae  devenerat  ,  ut  pol¬ 
liceretur  sex  mensium  spatio  univer¬ 
sam  edisci  Medicinam . 

Hisce  praemonitis  cum  ad  ipsam 
hypothesim  expendendam  accederem , 
non  potuit  mihi  non  primo  negotium 
facessere  quod  ponit  Brono,  eam  esse 
Animalia  inter,  ac  Vegetabilia  omnium 

proprietatum  consensionem,  ut  natura 
inter  se  non  differant ,  et  quo  ad  vitae 
principium  ,  aut  caussam  .  plane  con¬ 
veniant;  utraque  vero  ob  necessarias 
proprietates  prorsus  differant  ab  omni 
materia,  quam  inanimatam,  aut  mor¬ 
tuam  quidam  Philosophorum  appellant • 
Vel  enim  contendit  Auctor  Hominem 
inter  ,  et  plantam  similitudinem  sum¬ 
mam  intercedere  ,  et  tunc  contendit 
quod  quarundam  qualitatum  respe¬ 
ctu  verissimum  esse  ab  omnibus  jam- 
diu  traditur, ,  qui  eo  in  sensu  pu¬ 
tant  non  male'  Georgium  a  Turre 
plantam  hominem  inversum  vocasse , 
ac  Platonem  hunc  plantam  inversam 
dixisse  .  Quod  si  contendat  vegeta¬ 
bilia  ab  animalibus  gradu  tantum  dif¬ 
ferre  ,  dum  absolute  differre  fossilia 
existimat  ,  videar  quid  agat  •  Doce¬ 
mur  enim  quo  ad  structuram,  aut  par¬ 
tium  fabricam  corpora  omnia  ,  ex 
quibus  universitas  rerum  coalescit,  ita 
invicem  innexa  esse,  ut  ab  animali- 
Ibus,  et  vegetabilibus  fossilia  ipsa  ex 


i 

toto  separari  non  possint.  Demonstra¬ 
vit  siquidem  nuper  111.  Barlettus  in¬ 
victissimis  argumentis  Monroum  ,  Hen- 
keuum  ,  Bonnetutvi  ,  aliosque  magni 
nomiitis  philosophos  rectissime  tradi¬ 
disse  naturam  universam  tanta  cogna¬ 
tione  vinciri  y  ut  ab  ultimo  fossili 
per  proximos  gradus  ordinatim  con¬ 
tinuitas  duci  possit  ad  omnium  ani¬ 
malium  perfectissimum  Hominem,  Quo 

i  .  v  > 

ad  vires  autem  insitas  ,  quas  vivas 
Philosophi  appellant,  non  ne  insigne 
inter  animalia  ,  et  vegetabilia  ,  atque 
inter  haec,  et  fossilia  discrimen  exi- 
stit?  Profecto  videmus  vim  anima¬ 
lium  carnibus  tribuisse  naturam,  qua 
admoto  stimulo  eorum  fibrae  protinus 
contraherentur,  eodemque  amoto,  ad 
pristinum  se  se  relaxando  statum  redi¬ 
rent,  eamque  vim  ipsis  neutiquam  de¬ 
negasse  vegetabilibus,  quam  Mimosae 
potissimum  stirpes  ,  aliaeque  complures 
evidenter  patefiunt.  At  videmus  quo¬ 
que  istis  facultatem  aliam  non  tribuis* 
se  ,  quam  prioribus  concessit  .  Quae 

nimirum  sensum  mire  praestat,  quae 
cerebro,  et  nervis  adhaeret  vis ,  quae¬ 
que  tam  multa  ,  tamque  magna  in 
animalibus  efficit  ,  in  vegetabilibus 
desideratur  .  Ipsa  vero  Bruta  anima¬ 
lia  inter  et  hominem  quam  dissimi¬ 
liter  utraque  insita  virtus  modificata 
non  est?  Incredibilis  rursus  illa 'ra¬ 
tio  ,  quae  Homini  privatim  concessa 
tam  miras  parit  mentis  operationes , 
tantas  excitat  commotiones  animorum, 
tot  ingeniorum  dissimilitudines  ,  ac 
molimina  affert  ,  ac  tot  denique  sin¬ 
gularia  ,  ac  magna  phaenomena  su¬ 
scitat  ,  quot  non  praestat  discri¬ 
mina  ? 

'  Absolutum  vero  illud  discrimen, 
quo  vegetabilia  a  fossilibus  secerni 
Bruno  existimat  ,  proficiscitur  ne  ex 
eo  ,  quod  dum  illa  a  quibusdam  ex¬ 
ternis  viribus  appbcitis  sffici  pos¬ 
sunt  ,  protinus  a  motibus  inde  concita¬ 
tis  eadem  tali  paeto -afficiantur  ,  ut 
phaenomena  suae  vitae  conditioni  pro¬ 
pria  ,  ac  respondentia  edant ,  dum 

fossilia  ,  ac  corpora  quaeque  ex  i  na- 
nimi  materia  coalita  nihil  simile  pa¬ 
tiuntur  ?  Nonne  haec  quoque  corpo¬ 
ra  suam  vitam  vivunt  ,  suaque  ha¬ 
bent  ejusdem  stadia  ,  ortum ,  incre¬ 
mentum  ,  decrementum  ,  et  mortem  ? 
Nonne  internarum  caussarum,  virium¬ 
que  actionibus  obnoxia  et  ipsa  sunt? 
Nonne  singulae  earum  partes  viribus 
attractionis  ,  gravitatis  ,  atque  afflui¬ 
tatis  legibus  sic  obtemperant,  ut  co¬ 
haerere  ,  aut  contra  dividi  queant , 
primisque  nexibus  relictis,  cum  aliis 
confluere,  ac -amice  vinciri,  intime¬ 
que  conjungi,  propriam  conditionem, 
proprietates,  qualitates,  et  vires  exue¬ 
re,  ac,  novis  assumptis,  aliam  faciem, 
aliamve  indolem  prae  se  ferre,  unde  alia, 
phaenomena  exhibeant?  Quod  si  vero 
animadvertamus  ea  non  pauca  ,  ciuae 
docent  principium  vitae  indidisse  na¬ 
turam  ,  quo  ob  resolutionem  corpo¬ 
rum  destructo,  haec  non  possint  ani-  • 
piius  restitui  ,  crescere  ,  multiplicari  , 
ahasque  evolutionis,  et  vitae  vicis- 

situdines  subire 5  aliquid  adhuc  erit, 
quod  Brunoni  jure  possit  opponi  . 

Sed  haec  missa  lubens  faciam , 
ut  ad  ipsum  contemplandum  descen¬ 
dam  a  Brunone  injectum  doctrinae 
suae  praecipuum  fundamentum.  Ponit 
itaque  primo  id,  quod  vitam  parit, 
stimulum  esse  in  incitabilitatem ,  •  seu 
vim  solis  animantibus  propriam  ,  et 
corporibus  ,  in  quibus  vitale  aliquid 
est ,  proindeque  plantis  communem  , 
ea  ratione  operantem,  ut  ejusdem  ef¬ 
fectus  incitatio  sit.  Hoc  vero  stimu¬ 
lo  ,  ubi  excedat ,  incitabilitatem  ex¬ 
hauriri  ,  ubi  contra  deficiat  >  accu¬ 
mulari  ita  docet,  ut  utroque  in  casib 
ob  integrum  incitamenti  defectum  mors 
necessario  sequatur  ,  diserte  tradit  . 
Incitationem  autem  nil  aliud  esse  ar~ 
bitratur,  quam  sensum,  et  motum,  hoc 
ipso  5  quod  incitabilitatem  nil  aliud 
esse  arbitretur  quam  sensilitatem  ,  at¬ 
que  irritabilitatem  .  Hinc  iuxta  eum 
in  ipso  sensu  ,  et  motu  non  minus 
vita ,  quam  proxima  caussa  consistit  - 

Est  ne  vero  tutum ,  ac  verum 
ejusmodi  principium,  atque  ex  eo  re¬ 
cte  vitae  definitio  deducitur?  Mihi 
sane  non  videtur  .  Equidem  concedo 
interitum  vitalium  virium  ibi  adesse , 
ubi  nullus  sensus,  ac  nullus  una  mo¬ 
tus  superest ;  at  plurimum  vereor,  ne 
hujusmodi  propositio  e  converso  sta¬ 
re  nequeat.  Facultas  porro  cum  ipso 
actu,  ut  recte  Physiologi  docent,  con¬ 
fundi  non  debet  .  Docent  siquidem 
facultatem  non  raro  superesse ,  quam¬ 
quam  eadem  neque  consuetarum  inci¬ 


tantium  caussarum  potestate  in  actum 
deducatur,  neque  aliis  modis,  ahisve 
insolitis  artificiis  adduci  facile  queat. 
Mihi  sane  si  mala  fortuna ,  quam 
superi  avertant,  visus,  aut  auditus, 
morbi  cuiusvis  potentia,  per  aliquod 
temporis  spatium  interceptus  ,  dem- 
ptusque  fuisset ,  non  illico  putarem 
videndi ,  aut  audiendi  facultatem  me 
jam  amisisse  .  Sperarem  enim  adhuc 
futurum  et  mihi  auspicato,  vel  naturae , 
vel  artis  viribus  ,  quod  evenit  non 

raro  aliis  alterutro  sensu  privatis  , 
quibus,  impedimento  sive  visum,  sive 
auditum  intercipiente  sublato  ,  ipsius 

sensus  libertas  reddita  est .  Cum  autem 

tunc  sensus ,  obice  remoto,  mihi  resti¬ 
tuatur,  quod  omnium  judicio  assequi , 
ubi  facultas  occiderit  ,  impossibile 
est ;  nunc  liquet  apertissime ,  facul¬ 
tatem  cum  actione  perperam  confun¬ 
di,  atque  illam  sine  hac  ita  superesse, 
ut  per  se  quidem  cxistere  tutissi¬ 
mum  sit  concludere  .  Sane ,  si  Bru- 
noni  esset  assentiendum  ,  oporteret  ex 
constituto  -vitae  principio  quaedam  ra¬ 
tioni  pugnantia,  atque  absurda  admit¬ 
tere  ,  quosdam  scilicet  ,  iam  mor¬ 
tuos  revera  putare ,  in  quibus  vi¬ 
tae  principia  supersunt,  atque  adsunt 
adhuc  facultates  ,  imo  post  ali¬ 
quod  tempus  eiusdem  vitae  actiones , 
functiones,  ac  phaenomena  redeunt;  et 
contra  quosdam  etiamnum  vivos  re¬ 
putare  ,  cum  vitam  iam  exhauserunt . 
In  ea  profecto  sententia  oporterec 
asphyxia  oppressos,  aut  mortem  men- 


tientes  ,  seu  eos  ,  qui  in  aquam  sub¬ 
mersi ,  gascico  carbonum  ,  aliarumque 
mephitium  viru  protinus  perculsi ,  li¬ 
cet  nullum  sensus,  et  motus  indicium 
exhibeant,  paullo  post  aeris,  vel  quo¬ 
vis  alio  Artis  beneficio  adjuti ,  recu¬ 
peratis  cerebri  *  nervorum  ,  pulmo¬ 
num,  cordis,  vasorumque  .actionibus , 
motibusque  excitantur,  atque  ad  con¬ 
sueta  vitae  ,  et  sanitatis  officia  re¬ 
deunt,  mortuos  revera  judicare:  quod 
apertissime  repugnat.  Oporteret  rur¬ 
sus  in  Apoplecticis  toties  vita  omni¬ 
mode  privata  organa  existimare,  quae 
internis ,  externisve  sensibus ,  moti- 
busque  voluntatis  prospiciunt  ,  quo¬ 
ties  sub  morbi  invasione  sensuum  , 
eorumque  motuum  abolitio  accidit  : 
cum  tamen  utrisque  non  taro  redeat 
omnis  actio,  ac  tunc  quoque  in  iisdem 
perseveret  circuitus  humorum,  atque 
ex  eo  pendentes  effectus  supersint . 

Si  praeterea  in  ipso  sensilitatis , 
atque  irritabilitatis,  seu  incitabilitatis 
actu  ,  vel  incitatione  ,  seu  sensu ,  et 

motu,  vita  est,  quemadmodum  Bruno 
acriter  defendit ,  non  in  ipsa  adhue 
presenti  facultate  *  cur  paralysibus  com¬ 
pletis  gangraena  ,  et  corruptio  ,  alia¬ 
que  interitus  pedissequa  perpetuo  non 
superveniunt  ?  Cur  accidit  ,  ut  para¬ 
lyticis  membris  sensu  ,  et  motu  jam- 
diu  privatis  post  aliquot  etiam  annos 
uterque  inopinato  interdum  rever¬ 
tat  ?  Id  sane  tantopere  Brunonis 
principiis  adversum  utique  accidisse , 
non  ostendunt  modo  luculentae  Me¬ 
dicorum  observationes,  quae  in  eorum 
libris  occurrunt  candide  prolatae;  ve¬ 
rum  etiam  procul  dubio  111.  Prae¬ 
ceptoris  Retiae  gravissimum  testi¬ 
monium  perhibet  .  Meminit  in  suis 
praelectionibus  minoris  cujusdam  Ec¬ 
clesiae  Pastoris  ,  qui  etsi  tam  perfe¬ 
cta  ,  atque  ad  decem  annos  protracta 
inferiorum  artuum  paralysi  laboras- 
set ,  ut  ex  iisdem  ,  quocunque  licet 
validissimo  stimulorum  genere  appli¬ 
cito,  nullus  unquam  sensus  ,  nullusque 
ad  motum  nisus  elici  potuerit;  utrum- 

que  tamen  post  tantum  temporis  spa¬ 
tium  ita  repente  recuperavit ,  ut  ob 
motionis  libertatem ,  atque  exquisitam 
sensus  integritatem  miraculi  instar  sa¬ 
natus  videretur  . 

Quemadmodum  vero  in  istis  omni¬ 
bus  casibus ,  de  quibus  hactenus ,  etsi 
sensus,  et  motus  nulli  essent ,  seu  nul¬ 
la  esset  incitatio,  vita  supererat ,  unde 
concludendum  sit  perperam  in  incita¬ 
tione  ideam  vitae  ita  collocasse  Bru- 
nonem  ,  ut ,  ea  posita,  vita  sit,  ea  sub¬ 
lata,  mors  adsit ;  nonne  contra  minime 
mortua  ea  Animalia  habenda  essent , 
in  quibus  aliqua  corporis  particula 
irritabilitatis  residuum  aut  in  corde, 
aut  in  intestinis ,  aut  in  aliquo  mu¬ 
sculo  retinet  ,  caeteris  nervis ,  muscu¬ 
lis,  reliquisque  partibus  omni  insita 
virtute  privatis?  Id  sane,  licet  absur¬ 
dum  ,  sequeretur.  Nam  si  dicas  in  ea 
saltem  parte  ob  motum  superstitem 
demonstrari,  in  ipso  incitabilitatis  actu 
vitam  esse  ,  non  in  proprietate , 
contrarium  dici  oportere  quo  ad  pe- 

cubarem  quarundam  partium  vitam  ex* 
perimento  demonstrabo,  quod  ad  rem 
maxime  facit.  Cum  ventriculum ,  at* 
que  intestina  e  fele,  quam  mephitis 
viru  paullo  antea  111.  Praeceptor  Car¬ 
minatus  perdiderat,  evulsa,  ac  supra 
pavimentum  coniecta,  postquam  diu, 
multumque  peristaltico  motu  acta  es- 
sent,  primum  refrigerata,  deinde  ob 
summi  frigoris  vim  gelu  constricta, 
omni  iam  motu  privata  inaruissent  * 
sequenti  die  in  calidam  aquam  de¬ 
mersa,  reddita  iam  ipsis  mollitie,  in* 
terpositaeque  pinguedini  restituta  flu- 
xilitate,  motu  instar  vermium,  seu  per¬ 
istaltico  iterum  cieri  coeperunt,  qui 
diutissime  superfuit .  Porro  arida  illa 
intestina,  aut  mortua  habeas,  aut  vi¬ 
va  dicas,  necesse  est.  Si  primum  di¬ 
cas  ,  quod  iuxta  Brunonem  ,  qui  ideam 
vitae  non  in  proprietate ,  seu  incita- 
bilitate ,  sed  in  eiusmodi  actione  col¬ 
locavit,  necessario  sequeretur  (  cum 
nullum  incitamentum  praesto  esset  )  , 
dices  quod  motus  ab  iisdem  deinceps 


intestinis  recuperatus  non  sinit  admit* 
tei*e  ,  qui  sane  superstitem  in  iisdem 
vitam  delituisse  aperte  significat .  Si 
alterum  vero  dicas  ,  nimirum  viva 
tunc  quoque  extitisse ,  cura  gelu  ina¬ 
ruerant,  atque  omni  motu  destituta 
erant  felis  intestina  ,  dices ,  quod  ego 
contendo,  ita  nempe  animal  bus  adhae¬ 
rere  vitae  principia  insitis  eorum  pro¬ 
prietatibus  ,  ut  istae  vita  interdum 
gaudeant,  etsi  eiusdem  praesentis  nul¬ 
lum  phaenomenon  edant,  proindeque 
proximam  eius  caussam  ,  aut  rationem, 
quae  in  facultate  quaerenda  erat,  per¬ 
peram  in  actu  Brunonem  constituisse. 

Neque  ullo  modo  videretur  ra¬ 
tioni  consentanea  ea  Brunokis  sen¬ 
tentia  ,  qua  mutationes  omnes,  quibus 
obnoxia  sunt  animantia  ,  et  quae  vi¬ 
tam  vivunt  corpora  omnia,  sive  illae 
sanitatem  respiciant  ,  sive  morbos  9 
sive  eorum  curationes,  ab  uno  sti¬ 
mulo  deducit,  atque  explicat*  Itaque 
vult  omnia  ,  quae  viventium  partibus 
admoventur,  sive  interna,  siye  ex- 


terna  sint ,  perpetuo  incitantia  esse ; 
eademque  nullo  alio  modo  agere,  quam 
stimulo  suo  ,  quo  pollere  singula  ita 
perhibet,  ut  credat  etiam  ea,  quae 
debilitatem ,  eiusque  effectus  addu¬ 
cunt  ,  non  alia  ratione ,  quam  stimu¬ 
lo  suo  revera  adducere.  Ideo  siqui¬ 
dem  illa  robur  corpori  afferre ,  et  vim 
intendere  putat  ,  quia  stimulum  ha¬ 
bent  maiorem,  haec  minorem  .  Evenit 
proinde  in  eiusmodi  hypothesi  ,  ut 
quae  contrarios  edunt  effectus  ,  eodem 
actionis  principio  contrarios  edant. 

Profecto  novum  non  est ,  neque 
primum  ab  ipso  Brunqne  excogitatum 
principium  a  stimulo  explicandi  omnes 
viventis  corporis,  sive  sani  ,  sive  aegri 
functiones,  tum  caussas  morborum, 
tum  salutares  medicamentorum  opera- 
rationes .  Post  detectam  siquidem  a 
Magno  Hallbro  carneis  fibris  insitam 
vim  ,  seu  irritabilitatem  ,  quam  dein  II- 
LUSTR.  Viri  Zl ME R MANNUS,  FONTANA,  et 
Caldanius  potissimum  summo  studio 
illustrarunt ,  facile  est  inter  Medicinae 

Scriptores  invenire  non  paucos ,  qui 
eodem  stimulo  usi  sint  ad  multa  sa¬ 
nitatis  ,  et  morbi  phaenomena  ,  ac  re¬ 
mediorum  effecta  explicanda.  Ita  ve¬ 
ro,  tamque  late  eodem  explicationis 
principio  quidam  usi  sunt ,  ut,  iamdiu 
animadvertente  Cei.  Gregoryo  ,  non 
defuerint,  qui  iam  dudum  acriter  con¬ 
tenderent  vel  ipsam  proximam  actio¬ 
nis  caussam,  quam  sedantia  remedia 
exerunt ,  in  solo  eorundem  stimulo 
quaerendam  esse . 

Sed  etiamsi  liheraliter  eiusmodi 
inventum  tribuatur  Brunoni  ,  eritne 
ex  hoc  ipso  laus  quoque  ei  tribuen¬ 
da  ?  Equidem  non  existimo  .  Cum  enim 
tutissimum  sit  illud  principium  commu¬ 
ni  Philosophorum  consensu  firmatum  , 
quo  monemur,  posita  eadem  caussa 
eosdem  effectus  sequi  ,  possumus  uti¬ 
que  intelligere  quomodo  caussae  eius¬ 
dem  generis  possint,  pro  vario  actio¬ 
nis  gradu,  nunc  vividiores,  nunc  re¬ 
missiores,  nunc  plures ,  nunc  paucos 
effectus  edere,  unde  isti  intensione, 

et  quantitate  differant ;  nunquam  vero 
possumus  concipere  ,  aut  admittere  9 
quomodo  illae  caussae  gradu  tantum 
dissimiles  queant  effectus  contrarios  , 
atque  inter  se  plane  oppositos  pro¬ 
creare  ,  maxime  iisdem  positis  corpo¬ 
ris  viventis ,  quas  illae  afficiunt ,  con¬ 
ditionibus*  Quis  nam  cordatus  puta¬ 
bit  cum  Brunone  calorem,  et  frigus 
dissimiles  effectus  parere ,  utrumque 
stimulo  suo  $  ita  tamen  ,  ut  dum  ille 
roboret,  hoc  debilitet?  Si  ,  quaeso, 
concedit  frigus  positivum  dici  non 
posse ,  non  adesse  frigoriferas ,  quas 
olim  quidam  conduxerant ,  moleculas  , 
ac  nii  aliud  esse  frigus  ,  quam  calo¬ 
ris  imminutionem,  non  ne  istud,  ca¬ 
lorem  ipsum  subtrahendo  ,  stimuli 
caussam  ,  stimulum  eundem  subtrahet? 
Atqui  hoc  modo  nonne  sedantes  ef¬ 
fectus  exeret  ?  Difficultatem  eiusmodi 
cum  perspexissent  Brunonis  asseclae, 
crediderunt  se  tutissime  eius  vim  de¬ 
clinaturos  ,  si  dicerent  ita  a  calore 
nascentem  stimulum  frigida  applicita 

removere ,  ut  tandem  ultima  eorum 
actio  stimulans  sit.  Videant  interim  , 
ne  dum  ista  proferunt ,  nova  arma 
suis  hostibus  praebeant .  Notum  est 
ex  Physicis  calorem  ad  aequilibrium 
perpetuo  tendere  ,  proindeque  ,  si  ca¬ 
lefacto  lateri  frigidus  alter  superim¬ 
ponatur,  hunc  ab  illo  tantum  caloris 
tamdiu  detrahere ,  ac  secum  absorbe¬ 
re,  donec  eadem  in  utroque  evadat 
temperies  .  Ex  hac  lege  sequitur ,  ut 
frigidus  potus,  vel  aer  frigidus,  dum 
humani  corporis  partibus  calidis  ad¬ 
movetur,  debeat  calorem  necessario 
adimere  ,  atque  eo  ipso  actu ,  quo 
adimit,  stimulum  subtrahere,  neque 
tunc  stimulare.  Quando  vero  detra¬ 
ctione  absoluta  praesto  est  aequili¬ 
brium  inter  partes  prius  calidas,  et 
corpora  antea  frigida  ,  nulla  esse  po¬ 
terit  horum  actio  stimulans.  Ergo 
quemadmodum  in  primo  casu  stimuli 
vis  subtrahitur  ,  unde  applicati  frigo¬ 
ris  eftectus  a  stimulo  nequeant  expli¬ 
cari ,  ac  contrariam  actionem  omnino 

evincant;  ita  in  altero  casu  ille  nul¬ 
lo  modo  se  efferet  levissimus  stimu¬ 
lus  ,  qui  in  frigidis  etiam  corporibus 
inesse  censetur  ab  exigua  natus  quanti¬ 
tate  caloris,  qua  frigida  non  carent. 

Ad  demonstrandum  vero  quam 
falsum  sit  existimare  actionem  omnium 
rerum  ,  quae  viventis  corporis  parti¬ 
bus  applicitae  mutationes  praestant  , 
nullam  aliam  perpetuo  esse  ,  quam 
stimulantem ,  ut  caetera  mittam ,  fa¬ 
ciunt  quammaxime  salutares  cuique 
notissimae  quorundam  remediorum  o- 
perationes,  quae  ideo  utilissimae  exi- 
stunt ,  quia  vel  praesentem  alienum , 
atque  iniuriosum  stimulum  tollunt, 
vel  eiusdem  vim  moderantur  ob  aliud 
quidem  principium  a  stimulo  plane  di¬ 
versum.  Dum  in  faucium,  atque  oris 
pblogosi  tepidum  lac ,  aut  aqua  tepi¬ 
da  instar  fotus  usurpata ,  atque  ore 
detenta  ardorem ,  dolorem  ,  ruborem¬ 
que  moderatur ,  et  tollit ,  ac  stimulo 
dempta  potentia  morbum  sanat ,  sti¬ 
mulando  agere  quisnam  dixerit?  Quis 


censebit  emulsionem  arabicamore  asum- 
ptam,  vel  in  alvum,  ubi  saeviat  dysente¬ 
ria,  infusam,  tormina  ,  tenesmum  ,  alias- 
que  molestias,  quae  a  stimulo  fiunt, 
stimulando  compescere,  ac  submove¬ 
re  ?  Quis  pariter  reputabit  emollien¬ 
tia  ,  ac  mucilaginosa  ardorem  ,  atque 
irritationem  urinalium  vasorum  ,  vel 
a  nimio  calefacientium  usu  ,  vel  ex 
Cantharidibus,  non  alia  de  caussa  au- 
terre  ,  quam  quia  stimulant ,  si  a  sti¬ 
mulo  oritur  morbus ,  neque  ea  aliam 
habeant  indolem  ,  quam,  quae  stimulo 
contraria  sit,  eique  omnino  natura  op¬ 
ponatur?  Ad  alterum  vero  quod  atti¬ 
net  ,  nonne  evidens  est  plura  praesto 
esse,  quae  chemico,  aut  alio  quo¬ 
cunque  principio  agunt,  atque  actio¬ 
nem  exerunt ,  quae  a  stimulante  pror¬ 
sus  differt?  Nonne  sapones,  ac  succi 
eiusdem  indolis  ideo  morbos  quosdam 
curant  a  viscosa,  et  stagnante  bile 
profectos  ,  quia  chemica  in  bilem 
actione ,  quae  simillima  est  illi ,  qua 
eundem  humorem  e  corpore  eductum 

afficiunt  (  quo  in  casu  nemo  dixerit 
a  stimulo  mutationem  inductam),  resol¬ 
vunt,  seu,  ut  dicunt,  decomponunt? 
Nonne  ab  eodem  chemico  actionis  prin¬ 
cipio,  quae  in  eodem  humore  acida  susci* 
tant  ?  Nonne  rursus  chemico  agit  mo¬ 
do  alkali  volatile  causticum ,  aut  ma- 
gnesia  in  calcem  redacta  ,  quando  acido 
primarum  viarum  absorpto,  atque  in 
aliud  corpus  converso  ,  ac  vapida  hu¬ 
morum  pronitate  cohibita,  ab  acore 
orta  mala  discutit?  Nonne  denique 
aqua  hepatica,  vel  hepir  sulphuris , 
docente  Hahnemanno,  affinitate  sua, 
non  stimulo ,  salivae  profluvium  ab 
Hydrargyro  concitatum  tam  celeriter 
sistit ,  ut  uno  fere  temporis  momen¬ 
to  interdum  cohibere  videatur  P  Acetum 
autem  dum  morbos ,  quos  vel  fungi  pra¬ 
vae  indolis,  vel  Opium  liberaliter  deglu- 
titum  inducit ,  profligat,  actione  profli¬ 
gat,  quae  sane  stimulo  referri  non  po¬ 
test. 

Verum  .  obiiciunt  haec  omnia 
pharmaca,  quae  adducto  agunt  mo- 

do  ,  non  in  partes  humani  cor¬ 
poris  agere  ,  sed  in  .  materiam  eo¬ 
dem  contentam.  Ergo  iam  sentiunt 
quod  debent  concedere  ,  praesto  esse 
quae  alio  principio ,  non  stimulo  ita 
proficua  sint  ,  ut  fatendum  sit  quae 
certs  medentur  morbis  vi  propria, 
atque  a  stimulo  diversa  efficaciter 
mederi  .  Reponunt  singularis  partis  , 
non  totius  corporis  fuisse  aegritudi¬ 
nes  illas  ,  quibus  remedia  opem  tu¬ 
lerunt  .  Verum  sin  minus  omnes  , 
saltem,  quas  Opium  affert  commu¬ 
nes  erunt;  cum  ipsum  ab  Auctore 
stimulus  se  diffundens  habeatur  ,  a 
quo  totum  corpus  afficitur  .  Deinde 
quaenam  affectio  potest  non  esse 
communis,  si  incitabilttas ,  quae  unis 
Animantibus  competit  ,  una  perpetuo 
est,  eademque  simplex  proprietas? 
Venaesectio  autem,  quae  peri  pneumo¬ 
niam  curat ,  nonne  est  remedium,  quod 
communem  morbum  sine  stimulo  cu¬ 
rat?  Adstringentia  vero  nonne  fibras 
firmiores ,  rigidasque  efficere  non  su- 

mulo  videntur  ,  sed  terrearum  par¬ 
tium  additione  ? 

Ha  nc  111.  c  armintati  sententiam 
magis  nuper  confirmavit  111.  pariter 
Praeceptor  Scarpa  adductis  ex  ossium 
fabrica  exemplis .  Hoc  siquidem  uti¬ 
tur  elemento  Natura  dum  limpidum 
liquorem  opacis  primum  punctis  ob¬ 
scurat  ,  quae  in  cartilaginem  dein  ab¬ 
eunt ,  atque  os.  PIoc  principio  ea¬ 
dem  efficit  ,  ut ,  senectute  valde  pro¬ 
vecta  ,  costarum  cartilagines ,  ac  vasa 
sanguinea  osseam  plane  indolem,  ac 
duritiem  interdum  acquirant.  Hoc  de¬ 
nique  exosthoses  fiunt  ,  tophi  ,  et 
nodi ,  quibus  Siphylitici  ,  ac  Poda¬ 
grici  interdum  obnoxii  evadunt .  Quod 
si  praeterea  eadem  ossa  ob  imminutam 
vi  morbi,  ut  ia  R.achitide  quandoque 
evenit,  terrae  copiam  pelluceut ,  molle¬ 
scunt  ,  ac  flecti  possunt ,  tum  tamdiu 
macerata^  donec  omnem  pene  exuant 
terram  ,  in  cellulosum  iterum  textum 
laxmtur,  cur  firmitatem ,  rigiditatem- 
que ,  quae  ab  Adstringentibus  fibris 


sensili tate  ,  irritabili tateque  praesertim 
destitu  cis  impertitur,  a  stimulo  dedu¬ 
cam  ,  non  vero  a  terreo  elemento  , 
quo  uno  natura ,  vel  praestito  flui¬ 
das  partes  inspissat ,  ac  molles  indu¬ 
rat,  vel  contra  sublato  densas  solvit, 
ac  duras  ,  flexiles  ,  laxas  ,  mollesque 
reddit  ?  Cur  eundem  plane  eftectum 
a  diflim  ilibus  caussis  repetam  ,  ac  per 
plura  effici  arte  credam  quod  probe 
intelligo  aeque  per  pauciora  fieri  pos¬ 
se  ,  ac  revera  ipsas  naturae  vires 
praestare  ? 

Caustica  autem  remedia,  quorum 
actio  eiusmodi  est,  ut  Bru nonis  prin¬ 
cipiis  adversetur,  quonam  iure  pote¬ 
runt  eius  asseclae  contendere  una  sti¬ 
mulandi  potentia  instar  rubefacien¬ 
tium  ,  aut  vesicantium  operari  ,  atque 
aegris  hac  tantum  ratione  conducere  ? 
Quonam,  inquam,  fundamento  inni¬ 
xi  affirmabunt  proximam  eorum  utili¬ 
tatem  ab  uno  stimulo  esse  derivan¬ 
dam  ,  si  eadem  generarim  commoda 
praestant,  quae  vesicantia  ,  atque  ul- 

ccre  inducto  suppurationem  moventia 
non  aflerunt ,  si  quasdam  speciatim 
aegritudines  curant,  si  denique  eorum 
nonnulla  validiora  ,  igne  etiam  exce- 
pto  ,  mortuis  iam  carnibus  applicita, 
(  in  quas  sane  stimuli  actio  nulla 
esse  potest  )  ea  resolutionis,  et  che- 
micae  operationis  phaenomena  tunc 
quoque  exhibent,  quae  vivis  parti¬ 
bus  admota  edere  solent  ?  Haec  sa¬ 
ne  tantum  ponderis  habent,  ut  mihi, 
qui  concedo  lubenter  Caustica  stimulo 
suo  partim  prodesse,  certum  ius  prae¬ 
beant  a  BrUxVonianis  postulandi  quod 
non  minus  rationi  ,  quam  experien¬ 
tia  consentaneum  est  ,  nempe  alio 
etiam  actionis  principio  ,  quod  a  sti¬ 
mulo  plane  diversum  sit,  ea  remedia 
maxime  auxiliari. 

Luculentissimum  vero  exemplum 
alterius  generis  medicaminum,  quae  et¬ 
si  stimulum  aliquem  habeaut,  tamen 
non  eo,  sed  alio  sibi  proprio  principio 
applicata  corpori  paria  sunt  irritatio¬ 
nibus  adimendis  ,  quo  praesentissi- 

ma  fiant  auxilia,  afferunt  Sedantia  me¬ 
dicamenta,  eorumque  princeps  Opium, 
Quidquid  de  huius  remedii  agendi 
ratione  ,  ad  quod  tamquam  ad  sacram 
anchoram  Brunoniani  confugiunt,  ipsi 
dicant  ,  ut  ostendant,  proprie  non 
sedare  ,  stimulans  esse ,  ac  stimulan¬ 
do  mitigare,  aut  tollere  dolores,  ve¬ 
lint  ,  nolint,  concedant  necesse  est, 
non  eos  tantum  moderari,  atque  au¬ 
ferre  dolores ,  qui  a  vera  debilitate 
originem  ducunt,  verum  etiam  illos, 
qui  ab  organico  vitio,  ab  inflamma¬ 
tione  ,  et  virium  incremento,  atque  ab 
incitamento  quoeunque  nimio  nascun¬ 
tur .  Cruciatus  prope  ingentes,  quos 
calculus  biliaribus  ductibus  ,  renibus , 
et  vesicae  adhaerens  movet  ,  quos 
tumor ,  scirrhus ,  et  cancer  suscitant, 
quosque  ipsae  etiam  pectoris ,  alia- 
rumque  partium  inflammationes  sub¬ 
inde  pariunt ,  Opium  protinus  miti¬ 
gare,  et  tamdiu  etiam  tollere,  quam- 
diu  eius  actio  perdurat ,  tam  nota  cui¬ 
que  res  est,  ut  testimonia  eorum,  qui  id 

observarunt,  quorum  plurima  Tral- 
lesius,  ac  Murrayus  speciatim  alle¬ 
gant  ,  modo  repetere  idem  esset,  ac 
crambem  ,  ut  in  proverbio  est,  reco¬ 
quere.  Interea  abs  re  non  erit  nunc 
meminisse  duarum  observationum  , 
quas  duobus  ante  annis  in  Vale¬ 
tudinario  Clinice  ediscendae  destina¬ 
to  111.  Praeceptor  Fr anIcius  instituit. 
Prima  est  Viri,  in  quo  immanes  do¬ 
lores,  et  tetanum  toties  Opium  lenie¬ 
bat  ,  quoties  offerebatur,  quamquam 
praegrandis  schirrus  ventriculo  adhae¬ 
reret,  ut  post  obitum  reserato  abdomi¬ 
ne  apparuit.  Altera  Pueri  est,  in  quo 
ex  pleuro-peripneumonia  decumbente 
tussim  vehementissimam  solum  Opium 
avertebat  ,  licet  nondum  dissussa  in¬ 
flammatio  esset  .  Neque  aliquis  igno¬ 
rare  potest  post  Chirurgicas  operatio¬ 
nes,  quae  ingentibus  saepe  conitantur 
angoribus  ,  Opium  summo  cum  emo¬ 
lumento  aegris  impertiri  . 

Si  itaque  Opium  eos  etiam  do¬ 
lores  removet,  qui  a  nimia  incitatio- 

ne  fiunt,  si  spasmos,  et  contractio¬ 
nes  solvit,  atque  avertit  a  nimio  sti¬ 
mulo  inductos,  ubi  simul  deplentia 
Chirurgica  omnino  conveniunt  ,  fa¬ 
tendum  erit ,  eos  rectissime  scrutatos 
Opii  agendi  rationem  fuisse  ,  qui  dum 
admittunt  unum  in  eo  principium  , 
quo  cordis  actionem  stimulando  inci¬ 
tet  ,  alterum  quoque  in  eo  agnoscunt 
prope  singulare  ,  quod  in  cerebrum* 
et  nervos  operando,  horum  vim,  et 
sensum  moderetur  ,  atque  imminuat  . 
Quae  quidem  sententia  non  solum  cum 
phaenomenis  omnibus  consentit,  quae 
Opium  parit,  estque  rationi  consenta¬ 
nea  ,  quae  duo  in  eodem  corpore  actio¬ 
nis  principia  praesto  esse,  quae  in  partes 
natura  dissimiles  alio  modo  se  exerant, 
non  excludit,  imo  admittit,  ac  revera  oc¬ 
currere  ostendit;  verum  etiam  respon¬ 
det  experimentis,  observationibusque, 
quasin  Homine, atque  in  omni  pene  Ani¬ 
malium  genere  Hallerus,  Younghjus, 
Fontana  *  Carminatus,  aliique  susce- 

perunt,  quasque  MtfRRAYUs  singillatim 
commemorat , 

Neque  quiclquam  valet,  quod  oppo¬ 
nunt,  ut  vim  difficultatis  eludant,  ex 
eo,  quod  Opium  levi  dosi  datum  sti¬ 
mulet ,  neque  consopiat ,  fluere  neces¬ 
sario,  ipsum,  dum  maiori  dosi  exhi¬ 
bitum  sedat  ,  atque  consopit ,  id  non 
aliunde  proficisci,  quam  exeo,  quod 
tanto  stimulo  exhausta  incitabilitate 
languor  ,  virium  imminutio  ,  seu  in¬ 
directa  debilitas ,  ut  loquuntur,  sequa-* 
tur  .  Et  sane  quod  primo  tradunt  ge¬ 
nerarim  verum  non  est .  Nam  saepe 
levissima  propinatum  quantitate  proti¬ 
nus  sedare  ,  ac  praeterea  dolores  sae¬ 
pe  removere,  et  somnum  inducere  te¬ 
stantur  superius  adducti  Praeclarissimi 
Viri  eodem  prorsus  tempore  ,  quo 
calorem  ,  ruborem  faciei  ,  ac  cordis  , 
arteriarumque  motus  incitatos  per¬ 
spexerunt  .  Quod  deinde  secundo  lo¬ 
co  ponunt ,  si  verum  id  esset  ad 
exhauriendam  sane  incitabilitatem  quam 
minima  dosis  Opii  9  non  maxima,  re- 

quireretur  .  Cum  enim  in  eo  casu  <> 
in  quo  dolor  saevit  ob  nimiam  vim 
stimuli ,  status  habeatur  quam  pro¬ 
ximus  illi  *  quo  per  excessum,  ut  vo¬ 
cant ,  incitabilitas  exhauritur,  atque 
ea  exhausta  ,  ob  debilitatem  indirec¬ 
tam  doloris  cessatio  ,  languor*,  som¬ 
nus  ,  sopor,  et  mors  sequuntur,  non 
profecto  multum  Opii  *  sed  quam 
minimum  sufficeret  ad  eos  dolores  se¬ 
dandos  ,  qui  a  nimio  stimulo  profici¬ 
scuntur  *  Quam  parum  scilicet  Opii* 
seu  stimuli  sufficeret  ad  eum  exces¬ 
sum  afferendum  ,  quem  quies  ,  sola¬ 
men  dolorum  ,  somnus  *  aliaque  exci¬ 
piunt  ;  secus  quam  accidere  doceat 
experientia  *  Haec  siquidem  docet  , 
ut  Clinicorum  neminem  latet ,  in  te¬ 
tano,  atque  opisthotono ,  in  morbis 
inflammationi  affinibus  *  doloribusque 
atrocioribus  ,  aliisque  aegritudinibus, 
quae  ab  excessu  virium  fiunt  ,  ni¬ 
si  liberali  Opium  detur  quantita¬ 
te  ,  nec  dolores  consopire,  nec  spas¬ 
mos  solvere* 

Equidem  scio  liquorem  anody- 
num,  alkali  volatile,  aetherem,  alia¬ 
que  huiusmodi  quasdam  nervorum  ae¬ 
gritudines  discutere  ;  sed  eas  ,  quae 
a  vera  debilitate  procreantur  .  Scio 
corticem  aliquas  odontalgias  ,  ac  ce¬ 
phalaeas  sistere  $  sed  peryodicas,  quae 
ex  fomite  a  febribus,  quae  intermittunt, 
non  dissimili,  aut  ex  propria  debilita¬ 
te  fiunt :  unde  haec  omnia  in  febri¬ 
bus  putridis  etiam  conveniant ,  a  qui¬ 
bus  Opium  excluditur.  Omnes  autem 
sedere  nervorum  turbas  ,  omnes  con¬ 
sopire  dolores  ,  cuiuscunque  generis 
sint  ,  atque  a  quacunque  caussa  il¬ 
lati  \  id  sane  unius  Opii  est .  Quod 
quidem  privilegium  ex  solo  stimulo 
explicare  nec  possunt  Brunoniani  a 
nec  poterit  unquam  qui  discrimen 
istud  ex  eo  studet  derivare  ,  quod 
in  hoc  pharmaco  stimuli  vis  maior 
sit,  quam  in  caeteris  Stimulantibus  re- 
periatur.Si  haec  enim  una  esset  discri¬ 
minis  caussa  ,  aucta  dosi  ,  secus  at-» 
que  accidat ,  obvium  esset  eam  re- 

movere ,  ac  proinde  Opii  vim  hoc 
modo  ad  parem  gradum,  atque  actio¬ 
nis  efficacitatem  evehere  ;  quod  ob¬ 
servationi  repugnat  .  Nam  Opii  vis 
maior  a  maiori  aliorum  remediorum 
copia  nullo  modo  compensatur . 

Qui  praeterea  putant  a  priori , 
seu  a  mechanice ,  qua  agere  possunt, 
et  humanum  corpus  afficere  remedia, 
tuto  assequi  eorum  facultates,  quibus 
aegrorum  rationibus  conducant  ,  vi¬ 
dentur  ignorare ,  opus  esse  plenum 
aleae ,  ac  generatim  vanum,  cum  prae¬ 
sertim  nec  semper  tutiffimum  sit  eas¬ 
dem  facultates  ab  affectibus  prospice¬ 
re  .  Non  enim  tota  effectus  ratio , 
quam  remedium  humanum  corpus  af- 
ficens  exerit,  in  eo  uno  continetur ; 
sed  non  parum  eadem  pendet  ab  ae¬ 
gri  ,  cui  impertitur ,  propria  consti¬ 
tutione  ex  singularibus  sex  rerum  non 
naturalium  usu  nascentibus  proprieta¬ 
tibus  orta,  tum  ex  eiusdem  peculiari 
conditione  a  variis  morbi  caussis  ,  ac 
complicationibus  profecta  .  Hinc  eve- 

nit  ,  ut  non  raro  qui  in  adversam 
valetudinem  incidit  ea  animo  refugiat, 
vixque  ore  assumpta  reiiciat  ,  quae 
antea  palato  grata  ,  et  stomacho  apta 
avidissime  vorabat,  aut  contra  effraeiii 
quadam  voluptate  Carbonem, Gypsum, 
aliaque  absurda  ,  quae  alias  prorsus 
horruisset  ,  spretis  cupedzis  ,  aliisque 
deliciis  ciborum,  appetat,  ac  sumat. 
Inde  etiam  accidit ,  ut  nunc  suavis¬ 
sima  odore  ei  videantur  ,  quae  alias 
halita  gravia  ,  ac  tetra  prorsus  erant. 
Hinc  demum  sequitur,  ut  idem  phar¬ 
macum  modo  adstringens  ,  modo  la¬ 
xans  videatur  ,  aut  vires  nunc  erigat, 
nunc  deprimat . 

Caeterum  si  id  omne ,  quod  Ho¬ 
minis  ,  aut  cuiusque  Animantis  cor¬ 
pus  afficit  nil  aliud  est,  quam  stimu¬ 
lus  ,  in  eo  sane  stimulorum  summa  , 
atque  incitamentum  tam  contiuue  au¬ 
gebitur  ,  ut  nulli  iam  morbi  praesto 
sint  ex  viribus  imminutis ,  seu  sup¬ 
pressis.  Erunt  nimirum  ex  iisdem  op¬ 
pressis  omnes  >  ac  proinde  eiusmodi 

erunt  ,  qui  nullam  curationem  ad¬ 
mittent  ;  quoniam  iuxta  Brunonem 
nullum  nobis  suppetit  remedium ,  si¬ 
ve  Artis  morborum  medicatricis  in¬ 
strumentum  ,  quod  stimulans  non  sit. 
Ex  quo  quidem  necessario  sequitur, 
ut  ipse  debeat  omnino  admittere  * 
quod  absurdum  habetur ,  nempe  id 
tollere  morbum  ,  quod  morbum  pe- 
perit . 


Sed  neque,  ubi  omnia  in  Ani¬ 
malibus  obvia  phaenomena  ope  sti¬ 
muli  possent  explicari,  tutiflima  esset 
Brunonis  illatio  ,  omnia  nimirum  sti¬ 
mulo  fieri  $  quemadmodum  temerarium 
esset  cum  eo  credere  hoc  plane  hy¬ 
pothetico  principio  Medicinam  adhuc 
coniecturalem  Artem  in  veram  ,  cer- 
tamque  scientiam  ab  eo  primum  re¬ 
dactam  fuisse  .  Ad  illud  porro  prin¬ 
cipium  constituendum  ,  ac  v eluti  prae¬ 
sens  ,  aut  existens  demonstrandum 
satis  non  est  cum  Brunone  possibile 
reputare.  Non  enim  id  omne,  quod 
possibile  est,  reapse  existit  .  Neque 

ad  eius  existentiam  evincendam  valet 
quod  alii  observant ,  posita  nimirum 
vitae  definitione ,  quam  Bruno  tra¬ 
dit,  necessario  sequi  stimulo  fieri  om¬ 
nia.  Quid  enim  inde?  cum  eadem 
vitae  definitio ,  ut  vidimus  ,  non  mi¬ 
nus  hypothetica  ,  quam  falsa  sit  . 
Etiam  Platonis  respublica  suis  legi¬ 
bus  regitur  ,  iisque  optimis  ,  eique 
necessariis  ,  quae  tamen  nobis  inser¬ 
vire  non  possunt :  quia  Homines  non 
eo  quidem  ordine  ,  quem  sibi  finge¬ 
bat  omnium  Philosophorum  facile  Prin¬ 
ceps  ,  at  longe  alio  ob  communes 
necessitates,  et  vitae  commoda  in  Ci¬ 
vilem  societatem  coaluerunt. 

Non  minus  ergo  Homo  Plato¬ 
nicus  ,  qui  nusquam  est ,  quam  Bru- 
NONiamus  ad  entia  rationis  referri  de¬ 
bet ,  quemadmodum  ad  ea  Buffonius 
phlogiston  a  4Sthaliana  Schola  con¬ 
flatum  nuper  referebat  *  Doleo  qui¬ 
dem  tantum  Virum,  cuiusmodi  Bru¬ 
no  mihi  semper  erit  >  fervidae  ima¬ 
ginationis  potestati  nimium  tribuen- 

tcm  vanas  istas  larvas  sectasse ,  atque 
acre  *  quo  pollebat  t  ingenium  eo 
contulisse ,  ut  Medicinae  progressus, 
tot  excitatis  disputationibus  ,  et  tri¬ 
cis,  ea  aetate  impedirentur ,  qua  ipsius 
perfectionem  auspicabamur.  Sed,  ne¬ 
scio  quo  fato  ,  nihil  est  tam  absur¬ 
dum,  quod  non  aliquis  dixerit  Philo¬ 
sophorum  . 

At  videamus  cur  Brunoni  rur¬ 
sus  assentiendum  non  sit  dum  incita- 
bilitatem  ,  seu  irritabilitatem ,  et  sen- 
sibilitatem  ,  a  stimulo  in  actum  de¬ 
ductam,  ac  pro  vita  assumptam,  con¬ 
tendit,  unam,  simplicem  ,  atque  indi¬ 
viduam  proprietatem  esse  solis  Ani¬ 
mantibus  concessam  .  Mfhi  enim  non 
videtur  neque  a  dissimilibus  partibus 
unam  proficisci  posse  facultatem  ,  ne¬ 
que  revera  eandem  proprietatem  in- 
omnibus  praesto  esse,  eandemque  vi¬ 
tae  rationem  singulas  habere  ♦  Cum 
enim  animadvertente  III.  Praeceptore 
Barlettio  Philosophi  doceant,  organi¬ 
ca  corpora  variis  partibus  constare , 


quarum  singulae  sibi  propria,  ac  spe¬ 
cifica  gaudeant  figura  ,  imo  quae 
perfectiora  sunt,  ut  Animalia,  maiori 
earum  numero  donentur  ,  eaedem 
paniculae,  sive  incrementum,  veluti  in 
Animalibus  accidit,  suscipiant  partes, 
sive  reparatione  egeant,  eiusdem  sem- 
per  generis  sint ;  necesse  omnino  est,  ut 
propria,  ac  distincta  iisdem  maneat 
structura.  Secus  enim  ubi  molecula  , 
quae  ad  musculum  spectat  ,  ossibus 
apponeretur  ,  aut  tendinibus ,  quae 
nervea  est,  inorganicum  quiddam  ,  ac 
sarcomatosum  oriretur  .  Si  ergo  ne¬ 
cessaria  manet  in  singulis  organicis 
particulis  dissimilitudo  ,  si  quaelibet 
natura  distincta  est ,  si  quae  absolu¬ 
te  differt  non  potest  eandem  plane 
proprietatem  referre,*  quomodo  diver¬ 
sis  partibus  adhaerens  sensilitatis, atque 
irritabilitatis  vis  uua  eademque  erit  ? 
Quomodo  rui  sus  pro  diversitate  par¬ 
tis  quaelibet  non  differet?  Ubi  autem 
differat  cur  non  ipsa  vita  pro  partis 
discrimine  diversa  non  ent  ? 


Porro 

Porro  quamvis  proximam  naturam 
irritabilitatis , ac  sensilitatis,tum  primas 
utriusque  caussas  intimius  scrutari  no¬ 
bis  non  liceat ;  alterutrum  tamen  ex 
effectibus  ita,  tamque  tuto  distingue¬ 
re  novimus,  ut  polfimus  non  sine  ra¬ 
tione,  imo  cum  omni  veritate  defen¬ 
dere,  tum  sensilitatein  ,  cum  irritabili¬ 
tatem  pro  diversa  corporis  parte  non 
solo  gradu  diferre.  Ne  autem  omnia 
adducam ,  et  pauca  tantum  attingam , 
quid  aliud,  nisi  istud  discrimen ,  sibi 
volunt  Crocus  metallorum  ,  et  Can¬ 
tharides,  dum  ille,  qui  nullam  oculis 
vim  infert ,  ventriculi  fibras  afficit,  iu 
pungit ,  atque  exstimulat ,  ut  vomitum 
moveat  •,  atque  hae  ,  dum  ventriculo 
parcunt ,  organa  urinalia  lacessunt  , 
inflammant ,  atque  ischuriam  faciunt  ? 
Quid  Digitalis  purpurea  ,  quae  ner¬ 
vum  frontalem  dolore  speciatim  affi¬ 
cit?  Quidque  aha  multa  hisce  similia  ? 
Comperitissimum  est,  inquit  Magnus 
Burserius  „  a  Tartaro  emetico  in  ve¬ 
nas  infuso  ventriculum  dumtaxat 

„  affici  y  vomitumque  cieri ;  ab  extra- 
„  cto  Pulsatillae  nigrae  ore  sumpto 
,,  oculos  potissimum  lacessi ,  inflam- 
,,  marique  ;  et  demum  tantam  cum 
v  iisdem  oculis  affinitatem  habere  So- 
,,  lanum  furiosum ,  sive  Belladonnam, 
„  ut  eius  dilutum  ,  et  pulvis  intrin- 
35  secus  datus  iridem  corruget  >  atque 
„  obliterare  videatur  (a)  „  .  Nonne 
praeterea  aer  ,  qui  nobis  effunditur , 
et  tepida  aqua ,  quae  nec  levem  mo¬ 
lestiam  alus  partibus  inferunt,  cor  ita 
percellunt,  ut  aliquando  torpens  eius 
motus  reviviscat?  Nonne  sanguis,  qui 
intestinorum  >  ac  musculorum  fibras 
ad  contractionem  non  sollicitat  appli¬ 
citus  ,  cor  ita  percellit 9  ut  istud  mo¬ 
biliter  palpitando  ignis  celeritatem 
\  imitetur,  aut  lacessitum  ,  cum  iam 
conquieverit  ,  ad  motum  iterum  re¬ 
deat ,  quemadmodum  evenit,  quando 
sanguis  e  vivo  Animante  in  vix  macta¬ 
tum  ,  vel  exanguem  transfunditur? 


(a)  Institut.  naed.  pract.  Vol.  II.  Pars  II. 

Praeter  haec  Opium  ,  quod  irri¬ 
tabilitatem  (  ut  Halleri  ,  Carmina¬ 
ti  ,  et  Fontanae  experimenta  docent  ) , 
intestinorum  extinguit  ,  dum  cordi 
propriam  intendit  5  Hydrargyrum,  quod 
vi  sua  ad  organa  salivae  speciatim 
contendit;  virus  hydrophobum  ,  quod 
fauces  praesertim  aggredit  ur  ;  pestis 
contages,  quae,  licet  per  universum 
corpus  deducatur,  non  omn  ia  jam  pes- 
sundat ,  dum  bubones  infert ;  viperinum 
virus  quod  ore  assumptum,  atque  de- 
glutitum  innoxium  ,  vulnere  affusum 
sanguini  icterum  lethargum  ,  et 
mortem  parit ;  quaedam  v  enena  ,  quae 
ictu  cito  perimunt ,  dum  c  ontra  eorum 
pocula  morte  carent ;  atq  ue  alia  sex- 
centa,  nisi  probent  pro  varia  corpo¬ 
ris  parte  verum  ,  atque  absolutum  seu- 
silitatis  ,  atque  irritabilitatis  discrimen 
praesto  esse ,  nulla  iam  erunt  argu¬ 
menta,  quibus  possimus  veritatem  ali¬ 
quam  physicis  rationibus  demonstrare. 
Hinc  accidit,  ut  hi  etiam ,  qui  multo 
ante  Brunonem  crediderunt  irritabili- 

tatis  diffimile  genus  inter  cordis  fibras  , 
et  musculares  intestinorum  ,  ac  reliqua¬ 
rum  partium  irritabilium  ideo  non  esse 
constituendum,  quod  quaedam  Vene¬ 
na,  ipsumque  Opium  praesertim,  dum 
istas  laedit,  et  destruit,  illis  parcit, 
ac  potius  excitat ;  agnoverint  postea  di¬ 
stinctum  illud  irritabilitatis  duplex  ge¬ 
nus  ab Hallero,  Zimermanno  ,  aliisque 
statutum  revera  existere  .  Cognoverunt 
siquidem  adductum  phaenomenon ,  tum 
alia  non  pauca,  quorum  quaedam  a 
me  proposita  sunt,  a  maiori,  vel  mi¬ 
nori,  qua  partes  donantur  irritabilita 
tis  gradu,  virtute ,  et  robore  non  pos 
se  derivari  .  Fatentur  itaque  omnes 
quo  ad  irritabilitatem  ita  neceffario 
differre  inter  se  humani  corporis  par 
tes,  quemadmodum  sensilitate  necessa¬ 
rio  differunt. 

Neque  ex  eo  ,  quod  nonnulla 
pharmaca ,  aut  quidam  stimuli  non 
unam  tantum,  sed  complures  viventis 
corporis  partes  afficiant  ,  eorumque 
conditiones  immutent,  arguendum  est 

unam  ,  et  simplicem  remedii  actionem  , 
aut  unum  stimulum  parem  perpetuo 
esse  pluribus  ,  et  dissimilibus  muta¬ 
tionibus ,  atque  effectibus  praestandis. 
Id  enim  rectius  ,  et  verius  ostendit 
in  quibusdam  remediis  principium 
actionis  multiplex  esse,  non  unum. 
Varia  profecto  principia  actionis  in 
uno ,  eodemque  remedio  esse  posse 
quae  in  uno  saepe  notantur  diversa 
elementa  ,  ac  pro  vario  horum  discrb 
mine  dissimiles  eorum  cum  aliis  cor¬ 
porum  particulis  affinitates,  ac  diver¬ 
si  ,  qui  proinde  ex  iisdem  nascuntur  , 
effectus  quod  dicebam  ,  aperte  si¬ 
gnificant.  Quod  si  etiam  simplicissi¬ 
mum  remedium  plures  partes  una  af¬ 
ficiat,  id  non  excludit  ,  istas  diverso 
prorsus  sensilita tis  ,  atque  irritabilita¬ 
tis  genere  donari .  Nam  cum  reme¬ 
dia  non  pauca  per  vim  affinitatis  etiam 
operentur,  ita  agere  possunt ,  ut  quam¬ 
vis  simplicissima  ,  ob  eandem  tamen 
proprietatem  ,  partes  sensu,  atque  ir¬ 
ritabilitate  diversas  commoveant,  ex- 

citeat  ,  atque  immutent :  immutent 
nimirum  pari  modo  ,  quo  videmus 
Acidum  aliquod  simplex  ob  vim  affi¬ 
nitatis  cum  terris ,  salibus,  aut  metallis 
intime  copulari,  quorum  natura  pror¬ 
sus  dissimilis  est,  ac  proprietates  pla¬ 
ne  diversae  existunt. 

Quod  si  ab  hausto  fumoso  faler- 
no ,  aut  optimo  quocunque  liquore 
ingentium  virium  ,  vel  sumpta  co¬ 
pia  opipari  cibi,  non  stomachi  mo¬ 
do,  sed  totius  corporis  compages  una 
excitetur,  omnesque  actiones,  ac  fun¬ 
ctiones  intendantur  ,  tum  etiam  a  mi¬ 
nimi  licet  nervi  laesione  totum  cor¬ 
pus  clonicis  motibus  succutiatur;  id 
nihil  aliud  ostendit,  quam  inter  sin¬ 
gulas  humani  corporis  partes  nexum 
interesse  ,  atque  inter  quasdam  mirum 
consensum.  Ut  autem  iste  habeatur, 
non  quidem  aequalitas  partium  requi¬ 
ritur;  sed  simplex  relatio,  ut  Philosophi, 
loquuntur,  sufficit.  Relatio  autem  in 
entibus  etiam  natura  inter  se  diversis 
haberi  potest .  Nonne  ab  exc  itantibus 


animi  affectibus  totum  corpus  laetitia 
gestit,  atque  exultat?  Nonne  ipsum 
contra  a  deprimentibus  perculsum  con- 
festim  languet,  et  contabescit?  Ex  eo 
autem  ,  quod  anima  tantopere ,  ac 
diversimode  pro  vario  eius  nutu  cor¬ 
pus  afficiat,  quisnam  inde  dixerit  illam 
corpori  similem ,  et  cum  spiritu  ma¬ 
teriem  confundet  ?  Neque  suam  mihi 
satis  vallare  videntur  opinionem  Bru- 
noniani  ,  quando  ad  eam  tuendam 
nobis  obtrudunt  nervos  omnes  ex  ea¬ 
dem  materie  componi,  atque  ab  uno 
cerebro  omnes,  veluti  a  trunco,  ra¬ 
mos  prodire.  Id  enim  quo  ad  utram¬ 
que  partem  non  adeo  perspicuum  est , 
ut  ipsi  fidentissime  putant.  Nam  111. 
Praeceptor  Volta  scintillae  electricae 
subsidio  deprehendit  alios  nervos  sen¬ 
sui  inservire  ,  alios  motui ,  neutri 
alios  ;  qui  profecto  vitae  inservient  ; 
(  veteri  restituta  Physiologorum  do¬ 
ctrina  ) ,  et  111.  Monrous  qui  hanc 
difficillimam  Anatomes  partem  tam¬ 
quam  Spartam  exornavit ,  nervos  in 

cerebro  terminari ,  non  ab  ipso  nasci 
asseverat ;  atque  eos  etiam  propriis 
muneribus  fungi ,  quin  vel  a  cerebro* 
vel  invicem  dependeant  *  multorum 
opinio  est.  Et  re  quidem  vera  mon- 
strosum  agnum  habuit  nuper  111.  Prae¬ 
ceptor  Spallanzanius  ,  adhuc  vivum 
in  lucem  editum,  etsi  cerebro,  trun¬ 
co  ,  ac  magna  parte  spinalis  medullae 
careret:  quod  monstrum  internarum 
partium  structura  prorsus  mirabile 
solerti  cur3  1 11*  Praeceptoris  alacar.. 
mi  praeparatum  in  rerum  naturalium 
M  usaeo  Ticinensis  Gymnasii  nunc  vi¬ 
situr.  Quemque  rursus  nervum  perse 
proprio  munere  fungi ,  sibique  propri¬ 
am  vivere  vitam,  et  quidem  cuique  par* 
ticulae  insitam  ante  ipsum  Monroum 
nonne  significarunt  experimenta  in  Ani¬ 
malibus  acta  ,  in  quibus  apparuit  Ve¬ 
nenorum  quorundam  potentia  sensili- 
tatem  ia  cerebro,  atque  in  spinali 
medulla  deletam  fuisse  ,  ea  interim 
in  nervis,  qui  ad  artus ,  aliasque  par¬ 
tes  feruntur,  supersute?  Ex  eo  deia* 


de,  quod  nervi  ubique  vasis  circum¬ 
dati,  ac  fere  picti  sint,  atque  horum 
functiones  opem  sibi  ipsis  mutuo  prae¬ 
stent,  atque  amice  conspirent,  aliae  at¬ 
que  aliae,  iuxta  diversam  sedem,  ad 
quam  nervi  advehuntur,  horum  pro¬ 
prietates  ,  ac  varii  effectus  pariter  sint 
necesse  est.  Quemadmodum  enim  in 
diversis  partibus  solent  vasa  humo¬ 
res  dissimiles  secernere,  unde  sua  uni¬ 
cuique  parti  maneat  structura  ,  ac  na¬ 
turalis  conditio  *  nervis  quoque  ipsis 
inde  non  minimum  discrimen  acce¬ 
det  * 

Non  est  demum  nervus  per  se 
id  ,  quod  sensilitati,  atque  irritabilitati 
praeest  ;  sed  illud  principium ,  quod 
iu  eo  generatur ,  quod  sive  nervosum, 
sive  vitale  appelletur,  sive  fluidum, 
sive  non ,  habeatur  ,  mihi  perinde 
est,  cui  sufficit  adesse  ,  ac  per  se,  sive 
nervo  inclusum,  sive  adhaerens,  exi- 
stere .  Rem  enim  ita  se  habere ,  ut 
caetera  mittam ,  ligati  nervi  ad  ali¬ 
quam  partem  pertinentis  expcrimen- 

tum  apprime  demonstrat ,  quoniam 
huius  sensus ,  interiecto  vinculo ,  pe¬ 
rit,  tum  deinceps  soluto,  iterum  resti¬ 
tuitur.  Hoc  autem  principium  non  in 
cerebro,  tamquam  in  communi  officina 
parari,  atque  ad  partes  inde  omnes  af¬ 
fluere  ,  at  in  qualibet  corporis  parte 
elaborari  idem  Monrous  comproba¬ 
vit  .  Cum  autem  quaevis  pars  propria 
vita  gaudeat ,  eiusque  ratio  iuxta  ipsius 
partis  diversitatem  differat  insigniter, 
ideo  maxime,  quod  humanum  corpus 
perfecte  organicum  sit ;  oportet  etiam 
diversum  esse  principium  illud ,  a  quo 
illa  dependeat .  Effectus  enim  sequitur 
naturam  caussae.  Quis  reapse  nervi 
optici ,  acustici ,  oifactilis  ,  et  gusta¬ 
torii  sensilitatem  plane  diversam  non 
habebit?  Quis  dixerit  lucem,  sonum, 
odorem,  saporemve  solo  gradu  inter  se 
differre  ? 

Haec  itaque  cum  aperte  constent, 
liceat  mihi  prolatis  quaestionibus  non 
amplius  immorari.  Cum  enim  evidens 
sit  sensilitatem ,  atque  irritabilitatem 

pro  diversitate  partis  diversam  esse 

id  mihi  novisse  satis  erat ,  etiamsi 
non  potuissem  ostendere  nervos  pro 
varia  partium  sede  nullo  modo  differ¬ 
re  .  Non  enim  ideo  neganda  ,  vel  ia 
dubium  revocanda  res  est  tutis  ob¬ 
servationibus  evicta ,  quia  eius  ratio 
reddi  hactenus  non  possit .  Sibi  tamen 
Brunoniani  temperare  non  possunt  y 
et  quod  ab  experimentis  assequi  ne¬ 
queunt  ,  student  Methaphysices  regu¬ 
lis  usi,  a  me,  atque  ab  aliis  impe¬ 
trare.  Student  nimirum  Brunonis  hy- 
pothesim  ideo  veritati  apprime  conso¬ 
nam  demonstrare,  quia  *  utpote  sim¬ 
plicissima  ,  naturae  respondet  ,  quae 
simplicitate  admodum  delectatur ,  ac 
notissimo  consentit  principio  ,  quo  mo¬ 
nemur  ,  non  plures  caussas  admitten¬ 
das  esse,  quam  quae  phaenomenis  ex¬ 
plicandis  necessariae  sint.  Non  plures 
mehercle;  at  neque  minores  ,  quam 
ratio ,  et  phaenomena  necessario  po¬ 
stulant  *  'Neque  porro  natura  semper 
ita  simplex  est,  ac  nos  simplicem  eam 

effingimus.  Deinde  si  sensilitas ,  atque 
irritabilitas  una  est  totius  corporis  in¬ 
divisa  proprietas,  cur  renes  Cantha¬ 
ridum  stimulum  sentiunt ,  non  item 
ventriculus,  lieet  huic  proxime  admo¬ 
veantur?  Num  forte  tum  temporis  ces¬ 
sat  ventriculi  sensilitas?  An  novam 
assumit  naturam?  Num  differt  pro  va¬ 
ria  corporis  sede  insita  vis?  Videant 
quaeso  Brunoniani,  ne  quid  consti¬ 
tuant  ,  quod  statutae  opinionis  princi¬ 
pio  adversetur,  quo  ducti  in  univer¬ 
so  corpore  unam  tantum  proprietatem 
agnoscunt . 

Contra  in  ea  sententia ,  quam 
ego  defendo  ,  adductum  phaenomenon 
et  nullum  negotium  facessit ,  et  com¬ 
mode  rursus  explicatur ;  sicuti  multa 
alia  facile  explicantur,  atque  illud 
in  primis  ,  quod  in  quibusdam  mor¬ 
bis  crebro  se  se  offert.  Nonne  siqui¬ 
dem  explico, ut  hoc  praesertim  attin¬ 
gam  ,  aur  una  aure  morbo  laborante 
ad  alteram  quoque  tam  sadpe  soleat 
ille  propagari,  integris  propioribus, 

innexisque  partibus?  Cur  Opthalmia, 
aut  Amaurosis  ab  uno  oculo  facillime 
ad  alterum  deducatur  ,  dissitis  potius, 
quam  proximioribus,  sive  locis  inflam¬ 
matione  correptis,  sive  nervis  resolu¬ 
tis?  Cur  dolor,  et  caries  ex  dente, 
quem  primitus  laeserant,  non  ad  eos, 
qui  proxime  sequuntur,  se  extendant, 
sed  ad  illum  ,  qui  in  altero  positus 
latere  figura,  fabrica,  et  nomine  ei 
respondeat  ?  Sicuti  enim  juxta  diver¬ 
sas,  aut  similes  partes  sive  sensilitas, 
sive  irritabilitas,  aut  diversa ,  aut  simi¬ 
lis  ,  seu  aequalis  est  ;  caussa  ipsa  prae- 
disponens  in  similibus  eadem,  in 
dissimilibus  diversa  erit  .  Hinc  ubi 
caussa  praedisponens,  aut  idem  stimul¬ 
us  ,  seu  eadem  caussa  occasionalis , 
quae  in  aliqua  corporis  sede  morbum 
intulit,  ad  aliam  quoque  similem  defe¬ 
ratur  ,  nascetur  illico  caussa  proxima  , 
eiusque  effectus,  nempe  morbus:  quod 
quidem  fieri  non  posset  in  diversa 
parte,  licet  eam  idem  quoque  sti¬ 
mulus  pertingat.  Deest  enim  tunc 

dosi  praedisponens  caussa,  aeficitque 
illa  inter  hanc ,  atque  occasionalem  re¬ 
latio  ,  sine  qua  utraque  coalescere 
ita  non  potest ,  ut  caussa  proxima  ex¬ 
surgat  . 

Id  autem  dum  dico,  non  assen- 
tior  Brunoni  ,  qui  ut  morbus  nasca¬ 
tur  ,  semper  opportunitatem  (  ut  ipse 
loquitur  )  adesse  contendit ,  quam¬ 
que  opportunitatem  nil  aliud  esse 
vult ,  quam  eum  statum ,  in  quo  ho¬ 
mo  a  sanitate  sensim  deflectit ,  quin 
tamen  adhuc  morbo  laboret ,  ab  eo- 
que  statu  recedat  vi  earundem  caus¬ 
sarum  ,  quae  postea  maiores  factae  , 
vel  validius  operantes  ,  morbum  susci¬ 
tant.  Etenim  Pathologi  observatio¬ 
nibus  suffulti  docent ,  tantam  quando¬ 
que  esse  tam  occasionalis ,  quam  prae- 
disponentis  caussae  vim,  ut  alterutra 
per  se  ad  morbum ,  et  quidem  gra¬ 
vissimum  ,  suscitandum  valeat .  Quo 
etiam  fit,  ut  iure  animadverterint  hoc 
uno  respectu  9  etiam  si  caeterae  caus¬ 
sarum  ,  morborumque  complicationes 


negligantur ,  caussam  proximam  in 
simplicem,  et  compositam  discriminari, 
quatenus  haec  nunc  ab  alterutra  ,  quae 
vel  proegumena  ,  vel  procathartica 
est,  nunc  ab  utraque  exsurgit,  atque 
invalescit. 

Quam  ob  rem  si  valet  princi¬ 
pium  illud,  quo  monemur,  eas  in 
primis  amplectendas  hypotheses  esse, 
cum  nulla  tutissima  sit,  quae  phaeno¬ 
menis  explicandis  aptiores  sint  ;  non 
erit  profecto  quod  alios  deseram  ,  ut 
sequar  Brunonem  .  Quamquam  ,  dum 
physicae,  et  medicae  quaeruntur  ve-» 
ritates  ,  praestat  observationibus,  at¬ 
que  experimentis  potius,  quam  Metha- 
physicis  principiis  credere.  Abstractae 
enim  veritates ,  et  physicae  crescunt 
in  ratione  inversa  ,  cum  illae  plus  in¬ 
valescant  ,  quo  magis  a  concretis  ad 
abstracta  evehimur;  alterae  vero,  quo 
magis  ab  istis  ad  concreta  ducimur . 
Sequor  itaque  quod  physicum  decet 
cum  obsistens  Brunoni  illud  Medici¬ 
nae  sistema  sequor,  quod,  ut  vidimus 

non  fictis  ad  arbitrium  hypothesibus  , 
sed  observationibus ,  atque  experi¬ 
mentis  ,  quibus  fides  denegari  nullo 
modo  potest  ,  tutissime  innititur  . 
Nonne  revera  cachinnos  moveiet,  qui 
hodie  methaphysicum  plane  Sthalii 
systema  ,  aut  aliud  quod  vis  plane 
simile,  ei  opponeret ,  quo  Hallerus, 
solidis  fundamentis  Physiologiae  prae¬ 
stitis  ,  nominis  aeternitatem  sibi  me¬ 
rito  comparavit? 

Nec  solum  tum  sensilitas  ,  cum 
irritabilitas  pro  diversa  corporis  sede 
absolute  quaelibet  differt :  sed  differ- 
runt  quoque  absolute  inter  se  vires 
eaedem,  licet  eas  Bruno  uno  incita - 
bilitatis  nomine  complexus  sit ,  quasi 
utraque  vis,  nullo  modo  distincta,  una  * 
cademque  proprietas  esset .  Quam¬ 
quam  autem  ad  hanc  rem  spectantia 
multa  proferri  possint  argumenta,  quae 
Brunonis  opinionem  plane  evertant; 
praecipua  tamen,  et  quidem  presse  , 
brevitatis  caussa  ,  attingam  .  Dicam  ita¬ 
que  discrimen  ex  diversa  sede ,  in 

qua  proprietas  locatur,  iam  praemon¬ 
strari,  quatenus  eadem  in  solis  muscula¬ 
ribus  fibris  adest;  stimulis  eas  ita  ob¬ 
temperare,  ut  contrahantur  ;  certas  in 
contractione,  et  relaxatione  leges  sequi 
iam  pridem  ab  Ili.  Fontana  sancitas, 
dum  contra  nervi  neque  eiusmodi 
contractioni  ,  ac  relaxationi  obnoxii 
sunt,  neque  iis  legibus  obtemperant; 
irritabilitatem  ita  propriam  non  esse 
Animalibus,  ut  ‘eadem  ad  Vegetabilia 
non  extendatur,  dum  contra  ista  sensi- 
litate  plane  carent,  qua  carere  non  pos¬ 
sent,  si  utraque  vis  una,  eademque 
res  esset ;  hanc  vim  insitam  carnibus 
excuti  ,  animante  licet  invito  ,  et  fe- 
riante*  aut  deleta  sensilitate  tum  nervis 
propria,  tum  cerebro;  ac  demum  post 
sensilitatem  penitus  deletam ,  eandem 
sat  vividam  ,  imo  interdum  supra  na¬ 
turalem  sui  conditionem  incitatam  su- 
peresse.  Nonne  siquidem  iamdiu  vi¬ 
dit  Hallerus  Ranae  capite  obtrunca¬ 
to  ,  et  spinali  medulla  excisa ,  dum 
aora  vinculo  intercipiebatur,  aut  cor 

E 


/ 


66 

erat  cum  vasis  ligatum  ,  atque  evul¬ 
sum  contra  obstaculum  ipsum  aperte 
reniti?  Nonne  vel  antiquitus  saepe  ani*' 
madversum  est  ,  ut  inquit  Tullius  , 
cor  animantis  evulsum  quam  mobiliter 
palpitasie  ?  Nonne  ipsum  ,  nonne  alias 
etiam  partes  musculares  in  Animalibus 
etiam  grandioribus  quadrupedibus  ma¬ 
ctatis  ,  sectisve  passim  videmus  ad 
plures  horas  contractionis  motus  solo 
aeris  stimulo  obire ,  tum ,  ubi  con¬ 
quieverint,  novis  applicitis  irritamen¬ 
tis  ad  novas  contractiones  adigi?  Cui 
praeterea  nota  non  sunt  in  Anguillis,  in 
Salamandris ,  ac  in  Viperis  observata, 
quae  ostenderunt  ultra  diem  post  obi¬ 
tum  irritabilitatem  non  raro  produci; 
tum  capta  in  Tardigrado  ,  atque  in 
Armadillo,  quae  utraque  calidi  san¬ 
guinis  animalia  ob  caput  obtructatum  , 
ac  cor  etiam  e  sua  sede  discerptum 
morti  licet  tradita  obtulerunt  ,  cum 
iam  sensus  nullus  esse  posset ,  ad  plu¬ 
res  dies  irritabilitatem  superstitem?  Cui 
comperta  non  sunt  experimenta  111. 

Spallanzanii,  ad  caussam  circumeuntis 
per  vasa  sanguinis  motus  propiorem , 
potissimamque  constituendam  suscepta, 
ex  quibus  apertissime  eruitur  nec  cor¬ 
dis  ,  nec  sanguinis  motum  a  nervis , 
«t  cerebro  proxime  oriri ;  cum  subla¬ 
ta  ubique  eorum  actione  ,  penitusque 
sensilitate  delecta,  cor  adhuc  insiliat, 
ac  sanguis  per  vasa  in  universum  cor¬ 
pus  deducatur  ? 

Quod  si  quis  ipsas  musculares 
libras  nerveas  esse  contendat,  rogo, 
cur  aliquibus  tantum  libris  haec  vis 
competit  ?  Cur  libra  ,  quae  sensu 
gaudet,  contractioni  non  obsequitur? 
Suas  quomodo  irritabilitas  habet  leges, 
suasque  affectiones  ,  quibus  ab  eia* 
ticitate  ,  et  sensilitate,  aliisque  viribus 
plane  differt,  si  tum  sensui,  tum  motui 
eadem  caussa  prospicit  ?  Quomodo  in 
paralysi  alteruter  non  raro  superest,  et 
quidem  diutissime ;  non  una  uterque  de¬ 
ficit  ,  aut  perit?  Quomodo  Acidum  vitri- 
olicum ,  aut  nitrosum  ,  ac  quaedam  Cau¬ 
stica  cordis,  arteriarumque,  et  muscu- 

lorum  motus  non  illico  destruunt,  dum 
sensilitatem  tam  male  afficiunt,  ut  acer* 
rimi  quasi  ab  igne  dolores  excitentur. 

Istis  denique  si  addimus  *  quae 
Venena  quaedam  in  animalibus  prae¬ 
stant  ,  sat;s  superque  etiam  evicta  erit 
absoluta  inter  sensilitatem  ,  atque  ir- 
ritab  litatem  differentia  .  Si  enim  post 
sensilitatem  Opii  potentia  deletam 
(  ut  iam  dixi  )  superest  irritabilitas 
in  musculis  ,  atque  in  corde  diu  su¬ 
perest  ;  si  sublata  Camphora  ,  aliisve 
Venenis  eadem  ubique  sensilitate  ,  ple¬ 
rumque  nullo  modo  laesa  ,  imo  quan¬ 
doque  aucta  insita  carnibus  vis  irri¬ 
tabilis  apparet  ,  concludendum  pror¬ 
sus  erit,  ucramque  vim  absolute  dif¬ 
ferre  ,  per  se  existere  ,  atque  origine , 
legibus ,  ac  phaenomenis  prorsus  in¬ 
vicem  discrepare. 

Superest  nunc,  ut  generalem  me¬ 
dendi  methodum  expendarr/  ,  quae 
quidem  mihi  pariter  nec  rat:oni  con¬ 
sona,  nec  experientiae  videtur  .  Si 
enim  in  morbis  a  vera ,  et  maxima 


debilitate  illatis  ex  parvo  stimulo,  qui 
ddn  sensim  ,  et  sine  sensu  iuxta  Bruno- 
nem  augeatur,  cura  inchoanda,  esset , 
sequeretur  necessario  eo  morosiorem  , 
tardioremque  in  medendo  Artificem 
esse  oportere  ,  quo  propius,  et  ma¬ 
ius  instat  discrimen ,  quoque  minus 
temporis  aegro  subveniendi  siiperest. 
Sane  par  ratio  Medico  esse  non  po¬ 
test  ia  ancipiti  hoc  rerum  stata  ver¬ 
santi,  ac  fuit  Quinto  Fabio  Maximo 
qui  cunctando  restituit  rem.  Nam 
cubans  infirmus  ,  priusquam  ei  reme¬ 
dium  satis  profuturum  esset,  vita  de¬ 
cederet  .  Hinc  vetus  est  adagium  gra¬ 
viora  mala  validioribus  remediis  ,  atque 
extrema  extremis  raptim  etiam  sum¬ 
ptis  aggredienda  esse .  Hac  praeterea 
cunctatione  ,  et  lento  ,  atque  exiguo 
remediorum  usu,  natura  ita  eorum 
actioni  assuescit  ,  ut  mutationis  bene¬ 
ficium  nequeat  corpus  sentire ,  ac 
proinde  morbus  ,  et  diuturnior  ,  et  per- 
tinacior  factus  maiores  ,  postea  firrrio- 
resque  in  dies  radices  figit .  Hinc  eve- 

ait,  ut,  etiamsi  in  salutem  morbus 
terminetur,  nequeat  id  obtineri,  nisi 
dupla  ,  aut  tripla  data  remedii  dosi  , 
quando  una  initio  opportune  propinata 
satis  fuisset . 

Sed  illud  rursus  accidit  plerum¬ 
que  ,  ut  quaedam  remedia  minima  co¬ 
pia  exhibita  plane  diversos  afferant 
effectus  ab  iis  >  quos  Medicus  ab  eo¬ 
rum  usu  sibi,  suisque  aegris  pollice¬ 
batur  .  Sunt  enim  non  pauca ,  quae 
pro  diversa  doseos  ratione  dissimiles 
effectus  edunt  .  Porro  ,  ut  mittam  ,  ut- 
pote  nimis  obvia  in  hanc  rem  ex  Opio, 
atque  Hydrargyro  petita  exempla, 
nonne  Alumen,  quod  paucorum  dosi 
granorum  alvum  adsrringit  ,  ultra 
scriptulum  datum  eam  resolvit,  re- 
seratque  ?  Nonne  pariter  Ipecacuan- 
nae  radix  narium,  atque  uteri  hae- 
morrhagias  compescit,  et  cohibet  ad 
dimidium,  vel  unum  granum  pedeten- 
tim  data  ,  dum  ad  viginti  circiter  ore 
sumpta  vomitum  ciet  ?  Sane  ex  eo 
etiam  nocere  solet  a  Brunone  me- 

dendi  ratio  proposita  ,  quia  animad¬ 
versum  est,  inutiliter  aegros  commove¬ 
ri  ,  ac  repetitis  istis  commotionibus 
subitae,  manifestae ,  ac  satis  proficuae 
mutationi  adducendae  imparibus  mole¬ 
ste  affici ,  magis  debilitari ,  atque  ex 
maiori  infirmitate,  quae,  docente 
Celso  ,  omnibus  fere  morbis  maxime 
obnoxia  est ,  in  novas  aegritudines 
incidere  . 

Equidem  fateor  gelu  occupatum 
hominem  confestim  non  esse  in  ae¬ 
stuans  cubiculum  deferendum ,  mul¬ 
toque  minus  luculento  igni  protinus 
admovendum  ;  sed  primum  frigido 
adhuc  loco  eum  detineri  oportere , 
ac  paullatim  ad  eam  caloris  temperiem 
ipsum  adducendum  esse ,  quae  sano 
cuique  apta  est .  Quare  primum  fri— 
gid  is  balneis  Septentrionales  Gentes 
congelatis  apte  subveniunt  ,  frictioni— 
busque  ,  quae  cum  nive,  et  glacie 
absolvuntur.  Verum  in  hoc  casu  ex¬ 
pedit  a  remedio,  quod  minimum  ca¬ 
loris  habet,  curationem  exordiri  >  ne 

subita  secus  caloris  maioris  actione 
molles  humani  corporis  partes  actu 
adstrictae  a  rarescentibus  intus  occlu¬ 
sis  humoribus,  ac  vi  ignis  nimium  ex¬ 
pansis  illico  distentae  ,  distractaeque 
dissiliant,  ac  disrumpantur.  Partes  si¬ 
quidem  molles  hutnani  corporis  di¬ 
stendenti  caussae  ,  quae  paullatim  agat, 
obediunt  utique;  atque  ita  quidem, 
ut  suum  lumen  mirum  in  modum 
amplificent  impune;  quemadmodum  in 
obesis  ad  ultimum  Polysarchiae  gra¬ 
dum  adductis,  in  asciticis,  atque  in 
mulieribus ,  quae  nono  gravidatis  men¬ 
se  latam  alvum  trahunt  ,  perpetuo 
evenit:  quae  interim  partes  illico 
disrumpuntur  si  vis  extendens  valida 
confestim  agat  ;  quemadmodum  pas- 
sim  accidit,  quando  nimio  clamore, 
ferinae  tussis  impetu  ,  aut  nimio  vo¬ 
mitionis  conatu  ,  aut  alio  vehementi 
nixu  disruptiones  vasorum  contingunt, 
aut  herniae  erumpunt.  Ob  hanc  pro¬ 
inde  caussam  minimum  primum  gra¬ 
dum  caloris-,  non  maximum  admovcn- 

dum  esse  congelatis  corporibus  effe¬ 
ctus  osteucluut ,  qui  ,  contrarium  ubi 
fiat,  oriuntur,  quique  huiusmodi  sunt, 
ut  significent  subita  rarescentia  hu¬ 
morum  ,  ac  partium  disruptione  ,  ha¬ 
rum  nexum  labefactari ,  solvi  ,  atque 
ita  destrui,  ut  vita  extinguatur. 

Quid  enim  aliud  sibi  volunt  do¬ 
lores  ingentes  ,  quos  experiutirur  qui 
incaute  gelidas  manus  igni  admovent? 
Quid  praeceps  ,  quae  tunc  sequitur  , 
gangraena?  Quid  fructus  autumnales, 
ac  serotini  ,  qui  gelu  correpti  ,  si  in 
frigidam  demittantur,  suas  qualitates, 
quibus  edi  volupe  possint,  protinus 
recuperant;  dum  in  calidam  confes- 
tim  demersi  quadam  gangraenae  spe¬ 
cie  tentati  corrumpuntur  ?  Accidit 
proinde  ,  ut  non  solum  ad  vasorum 
disruptionem  vitandam;  verum  etiam 
ne  diu  vacuo  ventriculo  intolerabile 
pondus  inferatur,  non  plenis  hausti¬ 
bus,  atque  affatim,  sed  exiguis,  ac 
pedetentim  potum  recte  offeramus  iis, 
qui  ob  diutinam  a  potu  abstinentiam 

siti  iam  prope  confecti  videntur* 
Fateor  equidem  diutina  oppres¬ 
sos  inedia  ,  qui  nimirum  iratum  ieiu- 
nio  ventrem  iamdiu  placare  non  po¬ 
tuerunt  ,  eosque  ,  qui  lenta  nervosa 
maligna  febre  decumbunt  a  cibo  co¬ 
piose,  et  semel  sumpto  opprimi :  levari 
vero  ,  ac  plurimum  refici  eo  paullatim, 
at  saepius  dato  .  Sed  quid  inde ,  cum 
in  cibis  illud  roboret,  quod  nutrit; 
nutriat  vero  id  ,  quod  concoquitur , 
non  id  omne,  quod  ore  sumptum 
deglutitur  ?  In  his  porro  aegris  fra¬ 
ctae  digestionis  vires  vix  tenui  feren¬ 
do  cibo  ,  vjxque  aegre ,  ac  lente  con¬ 
coquendo  pares  existunt.  Unde  dum 
ipsae  vires  tamdiu  excludunt  alimen¬ 
tum  ,  quod  tenue,  ac  concoctu  facile 
non  sit,  donec  recreatae  ,  ac  refectae 
valentius,  ac  copiosius  possint  sustine¬ 
re,  apteque  subigere  ;  contra  requirunt 
tunc  Roborantia  quae  valentissimi  ge¬ 
neris  sint.  Haec  enim  pharmaca  dige¬ 
stionis  opere ,  caeterisque  motibus  non 
indigent ,  quibus  immutentur ;  sed  per 


se  sua  iam  actione  concoctiices  poten* 
tias  incitant ,  et  languentes  cordis  ar¬ 
teriarum,  cerebri  ,  nervorumque  ope¬ 
rationes  erigunt  ,  quae  exhaustas  vires 
reparent,  ac  morbo  fractas  restaurent* 
Solent  proinde  Clinici  omnes  ,  dum 
aegris  in  adducto  rerum  statu  meden¬ 
tur,  non  lauto  quidem,  aut  saepe  ite¬ 
rato  epularum  ,  cupediarumque  missu 
iisdem  mederi,  at  Roborantibus  effi- 
cacioribus  copiose  ,  ac  satis  crebro 
porrectis  opitulari  •  Quis  proinde  fe¬ 
bres  comitatas  aggrediens  earum  cura¬ 
tionem  a  largissima  corticis  Peruviani 
copia  non  illico  auspicabitur?  Quis 
rursus  ubi  syphilis  saeviat  atrociter , 
eius  sanationem ,  validioribus  postha¬ 
bitis  Mercurialibus  ,  committet  lenio¬ 
ribus  ,  quae  impedimento  non  erunt 
-quominus  aeger  interea  non  satis  ad- 
iutus  arte  dirissima  lue  conficiatur  ? 
Profecto  tantum  abest ,  ut  debilitate 
vera  urgente  aggredienda  curatio  sit 
mitioribus  ,  leviorique  stimulo  praedi¬ 
tis  remediis,  ut  vel  ipse  -111.  Musca.- 

tus  fassus  sit  in  teneris  Pueris  ,  Infan¬ 
tibusque  ,  caeterisque  gracilioribus, 
Diagridium,  Ialappam,  aliaque  Drastica 
ad  alvum  ducendam  reliquis  Purgan¬ 
tibus  longe  pnestare  ;  tum  in  iisdem 
frictionibus,  Vino  antimpniato ,  Tarta¬ 
ro  emetico,  aliisque  acriter  stimulan¬ 
tibus  medicamentis  satis  copiose  ad¬ 
hibitis  convulsiones  ocyus,  tutiusque 
compesci,  ac  solvi. 

Sed  si  ea  ratio  medendi ,  qua 
unum  morborum  genus  hactenus  pro¬ 
positum  aggrediendum  esse  putat  Bru- 
no  ,  tuta,  ac  rationalis  non  est*,  ne¬ 
que  altera  cuique  videbitur,  qua  vult 
aliud  curandum  esse  genus  morborum, 
quos  scilicet  nimium  virium  robur, 
aut  practernaturale  incrementum  mo¬ 
vet.,  aut  foveat.  Quando  enim  prae¬ 
cipit  horum  curationem  morborum  a 
maioribus  stimulis  inchoandam  esse , 
ac  cuiuslibet  stimuli  nocentem  effe¬ 
ctu  u  simili  alio  prius  convellendum 
esse  ;  praecipit  sane  quod  rationi 
aperte  repugnat  ,  quodque  experientiae 

adversatur,  quam  unam  oportet  con¬ 
sulere  .  Rogo  enim  primo  Brunonis 
asseclas  ,  utrum  in  adducto  morborum 
genere  stimulus  ,  vel  excitamentum  , 
quod  morbum  peperit  ,  adhuc  per¬ 
sistat,  an  contra?  Fieri  siquidem  ne¬ 
quit  ,  quin  alterutrum  verum  sit  . 
Primum  profecto  reponent;  nam  se¬ 
cundum  si  dicerent,  dicerent  id,  quo 
posito,  sequeretur  necessario  morbum 
non  adesse  .  Quemadmodum  enim 
sine  caussa  non  datur  effectus ;  ita 
pariter  morbus  nusquam  esset  sub¬ 
lato  stimulo ,  in  quo  vere  iuxta  Bru- 
nonem  omnis  morbi  causs3,  aut  ratio 
continetur .  Si  autem  primum  verum 
est,  ubi  novum,  quaeso,  acidas  stimu¬ 
lum  ,  seu  novum  incitamentum  ;  nonn  e 
novam  addes  morbo  caussam  ,  et  vim, 
atque  ipsa  proinde  salutaris  Artis  in¬ 
strumenta  in  aegri  detrimentum  ,  ac 
perniciem  traduces  ?  Si  profecto  unus 
stimulus  morbum  fecit ,  quid  duplex 
facturus  non  erit  ?  Quid  aliud  hoc 
medendi  genere  mehercle  aptius,  ac 

certius  excogitari  unquam  posset ,  si 
Medicus  morbum  exasperare  vellet , 
non  lenire,  aut  si  vellet  ignem  igni  ad¬ 
dere,  atque  Artem  exercere  non  huma¬ 
ne  salutis  praesidem,  at  caedem,  eam- 
que  atrocissimam ,  nefarie  molientem  ? 

Si  praeterea  alio  loco  Bruno 
testatur  veram  debilitatem  maximis 
Roborantibus  aggressam  quandoque  in 
debilitatem  oppositae  naturae  verti  , 
et  tunc  vitam  extingui ;  an  maximis 
Roborantibus  horum  morborum  curam 
inchoandam  esse  idem  docebit  ?  In 
peripneumonia  igitur,  quo  ipsa  purior, 
et  gravior  erit  ,  eo  validiora  Excitan¬ 
tia  omnium  primo  administrari  debe¬ 
bunt  ,  eoque  magis  venae  sectio,  quae 
unum  huius  morbi  remedium  sistit, 
proscribenda  erit .  Ergo  ne  siquis  nimia 
vini  quantitate  sumpta  iam  ebrius  , 
et  temulentus  gravi  tandem  nervo¬ 
rum  resolutione  correptus  humi  pro¬ 
cumberet  ,  curationis  caussa,  pari  vini 
quantitate  esset  inprimis  convellen¬ 
dus  ?  Quid  aliud  facere  posset  Medi- 


79 

cus  ,  si  ipse  tortoris  vices  gereret  ? 
Haec  sane  nova  est  medendi  metho¬ 
dus,  cui  tamen  nullus ,  qui  vel  perfun¬ 
ctorie  medicinam  exerceat  experientia, 
ductus  obsequi  poterit.  Nimis  enim  lu¬ 
culenta  doctus  experientia  quisque  evi¬ 
denter  assequitur  his  in  morbis  deseren¬ 
dam  esse  victus  rationem  paullo  libera¬ 
liorem,  seponendum  omnimode  vinum  , 
ac  Roborantia  et  Stimulantia  angue  pe¬ 
ius  refugienda;  tum  omne  auxilium  peti 
oportere  a  liberali  sanguinis  detractio¬ 
ne,  atque  ab  iis  quae  temperant,  quae¬ 
que  Debilitantia  vocantur  . 

Nemo  etiam  Medicorum  Bruno- 
ni  assentietur  docenti  sub  Roboran¬ 
tium  usu  Debilitantia  perpetuo  ita 
excludi,  ut  idem  aeger  utrumque  re¬ 
medii  genus  nequeat  utiliter  experiri. 
Id  quidem  iampridem  negaverat  Me¬ 
thodicorum  facile  princeps  Themison, 
ex  quo  hypothesim  suam  magna  ex 
parte  Bruno  mutuatus  est .  Docuerat 
enim  vetustissimus  Auctor  in  uno  , 
eodemque  aegro  morbos  oppositae  na- 

turae  a  laxo  scilicet ,  et  stricto  pro¬ 
fectos  coexistere  haud  posse  ,  licet 
tertium  statum  ,  in  quo  aliquid  simul 
stricti  et  laxi  adesset,  admitteret .  Pro¬ 
fecto  si  aegrum  abstracte  contemple¬ 
mur,  tamquam  ens  simplici  donatum 
proprietate ,  cui  omnia  sanitatis ,  et 
morbi  phaenomena  referantur,  Bru- 
Nonis  opinio  vera  videri  posset.  Ete¬ 
nim  dicam  cum  Scholasticis  repugnat 
predicare  diversa  de  eodem  secundum 
idem .  Verum  aliter  non  raro  evenire 
observamus,  dum  aegris  medemur. 
Profecto  non  dixerim  pulsum  magnum 
simul  esse  in  aegro  et  parvum  ,  aut 
unum ,  idemque  symptoma  eodem 
tempore  diversum  esse.  Sed  dicam 
pulsum  ob  complicationem  caussarum 
inorborumque ,  neque  ita  modo  ple¬ 
num  ,  aut  magnum  ,  vel  modo  ina¬ 
nem  ,  aut  parvum  occurrere ,  ac  fuis¬ 
set  ubi  uniis,  ac  simplex  morbus,  non 
multiplex  ,  composi tusque  in  eodem 
aegro  adesset  .  Idem  in  huiusmodi 
casibus  defendam  de  caeteris  signis 

quae  inde  tam  varia  quandoque  una 
se  offerunt,  ut  sibi  contraria  ,  seu,  ut 
Therapeutae  loquuntur,  contraindican- 
tia  etiam  appareant,  atque  ita  sint ,  ut 
quaedam  propriam  exigant  curandi  ra¬ 
tionem,  et  proprium  auxilium  requirant 
Haec  enim  non  tam  raro  accidunt ,  ut 
ipse  hisce  annis  seqnutus  IIP  Prae¬ 
ceptores  in  Nosocomio  medicinam  far¬ 
cientes  ,  nimirum  Frankium,  Carmi¬ 
natum  ,  Retiam,  et  Raggium  ,  ea 
quandoque  inspicere  non  potuerim  . 
Vidi  sub  sanguinis  sputo ,  et  lateris 
dolore  punctorio ,  qui  sub  tussi  ,  et 
respiratione  valde  saeviret,  aliisque  ve¬ 
rae  peripneumoniae  signis  in  Viris  ro¬ 
bustis  pecechias  simul  erupisse  ;  tum 
observavi  deliria  in  ipso  etiam  mor¬ 
bi  initio  y  cum  una  magna  virium  pro?* 
stratio,  vel  miasma  epidemicum  ,  vej. 
scorbutus  ,  vel  pellagra  subessent  ; 
animadverti  demum  pleuritides  ,  et 
peripneumonias  ,  praesertim  proximo 
elapso  anno  ,  cum  febribus  ,  quae  in¬ 
termittunt  ,  subinde«complicatas ,  tuni 

alias  inflammationibus  istis  adhuc  vi¬ 
gentibus  putridas ,  ac  nervosas  febres 
supervenisse  .  Quae  quaedam  omnia 
aperte  Medicum  docent  in  uno  ,  eo- 
demque  aegro  neque  unam  indicatio¬ 
nem  explendam  esse,  neque  eiusdem 
generis  medicamentis  opus  esse,  at 
saepe  natura  ,  virtute  ,  atque  effectu 
dissimilibus,  nec  non  oppositis. 

Huius  quidem  veritatis  novum 
attulit  exemplum  Baujlus  qui  nuper¬ 
rime  in  Clinico  valetudinario  labora¬ 
vit  vera  peripneumonia  cum  febre 
continua  nervosa  complicata  .  Huic 
annos  triginta  nato,  et  sanguinea  cor¬ 
poris  temperie  praedito  facies  erat  ru¬ 
berrima,  diffici  is  spiritus,  aspera  tus¬ 
sis,  dolor  lancinans ,  qui  a  scrubiculo 
cordis  ad  hypochondria  transversim 
extendebatur  ,  ac  denique  pulsus  fre¬ 
quens  plenus,  ac  durus  adeo,  quam 
qui  maxime .  Conspiciebantur  simul 
peticulae,  mens  erat  delira,  ac  vires 
pene  exsolutae  videbantur  .  Fecit  111. 
Frank.ius  cubantfr  medicinam  cum  ve- 


nae  sectione-,  qua  sanguis  ad  octode¬ 
cim  uncias  detractus  fuit ,  ac  postea 
cum  cortice  Peruviano ,  et  Camphora 
eo  eventu,  ut  .paucis  diebus  post  ae¬ 
ger  sanitati  restitutus  domum  rever¬ 
teretur  . 

Si  haec  perpendissent  rite  ,  ut 
docebat ,  qui  Sydenhamium  artis  usu 
tam  insignem  Virum,  ut  post  Hip¬ 
pocratem  eo  maior  medicus  habea¬ 
tur  nemo,  ideo  carpere  ausi  sunt,  quia 
ad  veram  debilitatem  podagram  ref- 
ferens ,  proindeque  Roborantibus  cu¬ 
ram  committens  ,  Antiphlogistica  re¬ 
media  ,  ac  Deplentia  Chirurgica  ali¬ 
quando  usurparet  ,  aliter  sensissent  , 
neque  tanto  Viro  laudem  ,  quae  ta¬ 
men  emori  non  potest ,  detrahere  ten- 
tassent .  Ideo  enim  quoties  pulmones, 
aliasque  partes  vitales  in  podagricis 
inflammatione  tentari  videbat ;  toties 
eis  occurrebat  remediis,  quae  inflam- 
nmio  indicat,  et  requirit  ,  quia  no¬ 
verat  hisce  neglectis ,  aegros  mortem 
occumbere .  Ac  re  quidem  vera  nemo. 

nisi  in  medicina  facienda  infantissimus 
adhuc  sit ,  denegare  audebit  podagrae 
insultus  non  raro  verae  inflammationis 
tam  esse  participes  ,  ut  nisi  genera¬ 
les  ,  aut  partiales  fiant  sanguinis  de¬ 
tractiones,  atque  Antiphlogistica  lar¬ 
giter  praebeantur  remedia,  neque  com¬ 
pesci,  et  discuti  dolores  possint,  nec 
pessima  mala  praecaveri  .  Similium 
memini  observationum,  quas  in  hanc 
rem  disserens  de  sanguinis  missionis 
utilitate  in  variis  morborum  generibus 
attulit  in  suis  Praelectionibus  111. 
Carminatus  ,  ac  speciatim  cuiusdam 
Viri  mediae  aetatis  podagra  haeredita- 
ria  dirissima  saepe  tentati ,  in  quo 
podagrae  reditum  avertebat  perpetuo^ 
cum  instare  videbatur ,  instituta  san¬ 
guinis  detractio;  tum  ob  hanc  omissam 
artus  iam  occupantem ,  ac  saevien¬ 
tem  celerrime  discutiebat  eadem  mis¬ 
sio  ex  hirudinibus  circa  locum  doloris 
applicatis.  Nec  dissimilia  vel  in  libris 
Medicorum  narrantur ,  vel  a  Clinicis 
tradi  solent  .  Nonne  caeterum  apud 

nos  podagra  non  raro  eos  invadit*  qui 
corporis  robore  praestant,  aut  qui  vo¬ 
racissimi  tam  uberi  nutritione  refectas 
partes  omnes  exhibent ,  ut  nullibi 
debilitas  praesto  esse  videatur?  Nonne 
inulti  ab  iis,  quae  maxime  stimulant  , 
abstinentia,  atque  a  vini  consuetudine 
quae  coeperat,  relicta ,  iisque  usurpa¬ 
tis  quae  temperant ,  et  demulcent  a  po¬ 
dagra  incolumes  feliciter  fiunt  ?  Quid 
plura  si  in  eadem  podagra  ad  eius 
inhibendos  reditus  nullum  remedium 
apud  nos  hactenus  maiorem  famam  sit 
aequiori  iure  consequutum  illo  ,  quod 


Excel 


entiss.  Comes,  et 


summus  Vir 
Praeses  Carlius  invenit ,  quodque  Lini 
vsitatissimi  semina  praestant,  qnae 
praeter  vim  emolliendi  nullam  aliam 
possidere  videntur,  aut  saltem  stimu¬ 
lantem,  roborentemque  nullam  habent 
In  Clllorosi  praeterea  ,  in  Ry- 
dropisi  ,  atque  in  Scorbuto ,  qui  mor¬ 
bi  generatim  Debilitantia  excludunt , 
ac  Stimulantia  requirunt  ,  quoties 
sanguinis  missioni  locus  non  est,  ne 

secus  neglecta  nulla  fieri  queat  rite 
curatio  ?  Quoties  ob  epidemicarum 
constitutionum  genium  Cynanche  in¬ 
flammatoria  ,  et  febris  nervosa  una 
concurrunt ,  sic  ,  ut  duplex  curatio¬ 
nis  genus  requirant  ?  Casus  denique 
incidere ,  in  quibus  Roborantia ,  et 
Debilitantia  uni  aegro  debeant  exhi¬ 
beri  ,  quando  syntoma  morbi  morbo 
ipso  plus  urget,  nemo  est,  qui  infi¬ 
cias  iverit  .  Si  quae  chlorosi  laborans 
femina  devium  ex  consueto  loco  men¬ 
struum  sanguinem  e  pulmonibus  lar¬ 
giter  effunderet,  quisnam  in  usu  eo¬ 
rum  persisteret,  quae  excitant,  ac  robo¬ 
rent  ,  donec  misera  purpuream  animam 
evomeret  ?  Quis  sanguinis  missionem 
negligeret  ,  ubi  ingens  in  hystericis 
spastica  affectio  inflammationem  mi¬ 
nitaretur  ? 

Neque  in  caeteris  etiam  casibus 
Brunoni  dandum  eit  symptomatis  res¬ 
piciendum  non  esse  dum  curatio  fit , 
quia  morbo  solummodo  praestat  res¬ 
picere.  Catheter  quidem  vesicae  pa- 


ralysim  non  tollit  ;  nihilominus  quis 
non  eo  urinam  extrahet  5  quae  vesi¬ 
cam  nimis  distendat?  Ulcerati  cancri 
curatio  vim  Artis  superat,  et  tamen 
quis  diros  compescere  dolores,  atque 
haemorrhagias  avertere ,  vel  natas 
cohibere  Opio  adhibito  non  contea- 
det  ?  Quis  proprio  fato  miseros  de¬ 
relinquet  ?  Cur  ego  prohibear  ab  usu 
Magnesiae  calcinatae,  vel  Alcali  cau¬ 
stici  ,  ubi  iam  acida  in  primis  viis 
subsint,  et  plurimus  aer  evolvatur? 
Cur  mihi  non  liceat  sub  frigore  in¬ 
tensiori  febris  intermittentis  ea,  vel  ore 
propinanda,  in  auxilium  vocare  ,  quae 
ipsum  moderentur  ,  vel  ei  etiam  cali¬ 
dis  rebus  impositis  occurrere?  Cur 
evoluto  iam  calore  aestuanti  aegro  , 
Temperantia  propinare  mihi  non  expe¬ 
diet  ?  Nil  spernendum,  nil  deseren¬ 
dum  est*  quod  vel  minimum  aegris 
queat  solamen  afferre. 

Nullo  denique  medo  subscribere 
possum  Brunoni  reputanti  frigus  de¬ 
bilitans  esse  ,  quemadmodum  arcte  te- 

net  ,  acriterque  defendit  contra  otii  ni» 
rnn  Medicorum  auctoritatem ,  qui  fri¬ 
gus  excitare,  stimulare,  ac  roborare 
docuerunt  ,  suffulti  noti  minus  ratione, 
quam  experientia  .  Haec  siquidem  dum 
nimis  saepe,  ostendit  eos,  qui  aestu-* 
ante  corpore  frigidissimam  affatim 
aquam  hauserunt ,  vehementissima  or¬ 
ta  ventriculi  inflammatione,  brevi 
occubuisse  ,  ostendit  etiam  ipsum  fri¬ 
gus  maxime  incitare ,  ita  ut  virium  ex** 
cessu  lethalis  inflammatio  tiata  fuerit* 
An  istorum  sitis  potu  frigido ,  ut 
Bruno  tuetur,  extincta  fuit?  Equi¬ 
dem  :  nam  dempta  vita  nulla  sitis  su- 
perest.  Iamdiu  sane  noverant  Medici 
adversus  debilitatem  frigus  ita  valere, 
ac  multis  morbis  a  defectu  stimuli,  e£ 
roboris  insigni  remedio,  praesenfiffi- 
moque  effe,  ut  ab  Hippocrate  ductam 
hisce  affectibus  rationem  medendi  cum 
frigidissimis  rebus  ore  sumptis,  aut  ex¬ 
terius  impositis,  et  Neapoli  crebro  ad¬ 
bibitam  Cl.  Rastius  in  Anglia  ,  111- 
Tissotius  in  Helvetia ,  atque  apud 


nos  Praestanttssimi  Praeceptores  Car» 
minatus  et  Frankuus  feliciter  restitue» 
rint  »  Siquidem  in  epidemicis  praeser» 
tim  constitutionibus,  quando  ex  ner¬ 
vosa,  putridave  febri  ob  summam  de¬ 
bilitatem  ,  ac  laxitatem  convulsiones, 
virium  prostratio,  tympaniticus  tumor  , 
meteorismus  ,  ac  pertinax  alvi  obstruc¬ 
tio  ,  aliaque  aegrorum  res  ad  extrema 
iam  deduxerant,  nunc  frigido ,  gla¬ 
ciato  potu  interius  propinato ,  nunc 
saepius  frigido  partiali  balneo,  aut 
glacie  imposita  ab  exitio  aegros  vin¬ 
dicarunt,  refectis  protinus  viribus  , 
ac  mirifice  sublatis  incommodis ,  quae 
summa  debilitas  attulerat »  Quas  qui¬ 
dem  observationes  non  ipse  adducam 
cum  iam  partim  editae ,  partim  sarrt 
plurimis  compertae  sint> 

Si  frigus  rursus  debilitat,  Cur 
oppositum  remedii  genus ,  nempe  ca¬ 
lor  tam  bene  conducit  in  morbis  a  ni¬ 
mio  robore  pendendibus?  Id  quidem 
commodum  insigne  ex  calido  balneo 
anteactis  annis  in  Rheumaticis  indam» 

matoriis  affectibus  observavi  in  Noso¬ 
comio,  tum  nuper  in  ipsa  intestino¬ 
rum  inflammatione  vidi  in  Clinico 
valetudinario.  Aeger  agrestis  in  eodem 
degebat  mediae  aetatis,  eximii  roboris, 
cui  abdomen  acute  dolebat,  ac  circa 
umbilicum  fere  intorquebatur  ,  cuique 
alvus  erat  occlusa  ,  dum  interea  vo¬ 
mitus  assidue  saeviebat ,  et  pulsus  du¬ 
ri  ,  ac  contracti  frequenter  admodum 
micabant  ;  praestitum  nihilominus  ei 
saepius  balneum  tantum  profuit,  quan¬ 
tum  fuit  satis,  ut  imminuto  prius 
dolore,  dein  sublato,  atque  alvo  so¬ 
luta  ,  vita  in  tuto  esset ,  ac  secunda 
valetudo  confestim  rediret . 

Si  praererca  frigus  stimulans  non 
est ,  cur  hyeme  saeviente  inflamma¬ 
torii  morbi  crebrius  occurrunt  ,  ac 
saeviunt  atrocius  ?  Cur  initio  mensis 
Aprilis  praesentis  anni  frigido  denuo 
flante  vento  aegris  peripneumonia 
occupatis  Nosocomium  obsidebatur 
quibus  antea  ,  temperato  ,  et  tepido 
potius  aere  spirante,  prorsus  caruerat? 

Cur  ipsae,  quae  inde  sequebantur, 
Dysenteriae  inflammatoriam  indolem 
tantam  protulere,  ut  sine  iteratis  ve¬ 
nae  sectionibus  sanari  non  possent  ? 
Cur  Pcachitis ,  Scropulae,  Chlorosis, 
aliaeque  aegritudines ,  quae  ex  vera 
debilitate  nascuntur^  sub  calido  coelo, 
quam  frigido  crebriores  sunt  ?  Cur 
frigori  cedunt?  Cur  Catarrhales  af¬ 
fectus  ,  quorum  caussa  debilitas  est  , 
mora  in  aere  calido ,  et  calidarum 
potionum  usu  pertinaciores ,  diutur- 
nioresque  fiurjt ;  contra  vero  levi  ne¬ 
gotio  levantut,  et  discutiuntur  rerum 
contrariam  vim  habentium  provido 
usu?  Cur  Alpicolae ,  aliaeque  Gentes 
frigidarum  regionum  incolae  iis ,  qui 
humilioribus,  et  calidis  in  locis  vi¬ 
vunt  ,  robustiores  ,  firmioresque  sunt, 
imo  inter  eos,  longe  reliquis  praestant, 
qui  non  domi  manent ,  sedentque  ad 
focum ;  at  qui  sub  dio  magnam  diei , 
ac  vitae  suae  partem  traducunt  ? 

Neque  quis,  ut  evertat  vim  ar¬ 
gumenti ,  quod  ex  communi,  et  nota 


caloris  actione  desumebam ,  ut  frigo¬ 
ris  opposita  facultas  elucesceret,  debi¬ 
litantem  caloris  actionem  solae  tribuat 
inanitioni  humorum  ,  quam  calor  au¬ 
cta  cutis  exspiratione  usque  ad  sudo¬ 
rem  praestet*  Nam  si  calor  debilitat 
aliquo  certe  modo  debilitet  necesse 
est;  modum  autem  assignare ,  quo  id 
praestat,  debilitantem  ipsius  actionem 
confirmat,  non  destruit.  Quamquam 
non  crediderim  ex  adaucta  exspiratio¬ 
ne  plurimum  lassitudinis  inde  oriri 
posse  .  Unius  enim  excretionis  incre¬ 
mentum  ,  reliquarum  imminutio,  et 
defectus  rependunt .  R.ectius  proinde 
ex  modo,  quo  calor  agit,  huius  de¬ 
bilitans  vis  potissimum  derivatur.  Cum 
enim  calor  corpora  caetera  dilatet  * 
ac  relaxet,  ac  fluida  rarefaciat,  at¬ 
que  expandat  ,  non  dissimili  modo 
videtur  Animalium  fibras,  humores¬ 
que  afficere.  Ingentes  illi,  protusique 
sudores ,  quos  passi  sunt,  cui  conclavia 
ope  hypocausti  ad  aquae  fere  ebul¬ 
lientis  temperiem  calefacta  ingressi 

sunt ,  non  aliunde  repeti  possunt , 
quam  a  subica  rarescentia  humorum  , 
atque  expansione  ,  et  relaxatione  par¬ 
tium  solidarum .  Quomodo,  revera, 
evenire  unquam  posset,  ut  ab  axillis, 
aliisque  partibus,  e  quibus  tenuissi¬ 
mus  tantum  halitus ,  forma  vaporis 
emanat ,  uberrimus  sudor,  atque  iu- 
teidum  ipse  sanguis  erumperet  ,  nisi 
vasorum  lumine  adaucto,  nisi  laxatis 
vasis?  Quid  porro  aliud,  est  laxare 
antea  non  rigida,  et  quidem  magnope¬ 
re  laxare  vasa ,  quam  debilia  reddere? 
Quidque  aliud  frigoris  stimulo  iam 
firmas  partes  adstringere ,  quam  robo¬ 
rare?  Quomodo  profusi  sudores  frigi¬ 
do  vento  reprimuntur  ,  nisi  imminuto 
vasorum  lumine,  quo  fic,  ut  exhalan¬ 
tia  vasa  parum  exscernant,  multum 
vero  resorbentia  hauriant,  quorum 
vis  eo  maior  fit ,  qno  eorum  hiatus 
minor  evadit? 

Porro  si  frigus  non  adstringeret 
fibras  animales,  et  roboraret,  universa 
corporis  superficies,  ubi  illi  haec  pateat, 

intumescere  deberet,  ac  rubore  suf¬ 
fundi;  quoniam  humores  eo  lubentius, 
et  plenius  affluunt ,  quo  minorem  re¬ 
sistentiam  inveniunt ;  quemadmodum 
saepe  experimur.  Ex  qua  quidem  le¬ 
ge  evenit  ,  ut  tumor  oedematosus  in 
inferioribus  eorum  artubus  incipiat  , 
qui  postea  ex  aqua  inter  cutim  uni¬ 
versam  effusa ,  ac  stagnante  laborant 
Sed  aliud  est  quod  ex  frigore  sum- 
inae  cuti  accidit.  Ea  enim  pallet, 
contrahitur,  atque  ita  rigescit,  ut  anuli 
iam  ex  digitis  concidant,  arcta  prius 
indumenta  laxa  fiunt,  ac  facies  col¬ 
labatur  :  quae  omnia  significant  fri¬ 
gus  ex  ambitu  corporis  ad  interiora 
humores  repellere,  ac  cogere,  sicuti 
crurum  tumores  fasciae  iisdem  super¬ 
datae  repellendo  dissipant  ,  aut  etiam 
universo  corpori  arcte  circumvolutae 
Leucophlegmatiam  interdum  discutiunt: 
quemadmodum  Clinici  non  raro  ob¬ 
servarunt,  atque  in  Puella  aqua  in¬ 
ter  cutim  laborante  nunquam  interitu¬ 
rae  memoriae  Swietenius  praestitit. 


Neque  quidquam  Brunonianis 
favet  quod  interdum  animadversum 
est,  in  ipsis  scilicet  inflammationibus 
frigus  quandoque  prodesse  .  Valet 
quippe  in  his  tantum,  quae  spuriae, 
aut  chronicam  naturam  adeptae  cum 
debilitate  occurrunt  ,  in  quibus  Ad~ 
stringentia ,  et  Roborantia  convenire 
quid  mirum  ?  Quod  si  in  vera  inflam-^ 
marione  a  Bellio,  Sci-imuchero  ,  ali¬ 
isque  interdum  probari  frigus  exter¬ 
num  videamus;  non  ideo  quod  natu¬ 
ra  sua  debilitet,  probari  videmus,  sed 
quod  roboratis  partibus ,  atque  ad- 
strictis,  liceat  quibusdam  in  casibus 
ex  eo  sperare ,  ut  minor  copia  humo¬ 
rum  vasa  subeat,  tum  haec  tanto  ro¬ 
boris  assumpto  ,  quantum  velocitatis 
humores  acceperunt ,  queant  eadem  vi 
fluidis  reniti  ,  qua  haec  agunt  in 
vasa .  Et  re  quidem  vera  ,  ubi  vasa 
iam  nimium  distracta  fuerinr,  effusus- 
que  in  cellulosam  telam  haereat  san¬ 
guis  ,  ac  spasmus  accesserit  ,  frigus 
non  modo  supervacaneum  ,  atque  alie- 


num  ;  sed  noxium  prorsus  erit.  Eius 
quippe  actione  tunc  impeditur  humo-* 
rum  absorptio,  et  circulatio,  et  gan~ 
graena  facillime  insequitur;  quemad¬ 
modum  norunt  Chirurgi  ,  qui  in  hoc 
rerum  statu,  seu  in  hoc  inflammatio* 
nis  stadio  ,  dum  lenia  ,  tepida  ,  atque 
emollientia  tumori  inflammatorio  im¬ 
ponunt ;  contra  frigida,  reprimentia, 
atque  adstringentia  prorsus  reiiciunt . 
Quae  quidem  ita  sunt  nostra  aetate 
cunctis  ,  qui  manu  medentur  comper¬ 
ta  post  ea ,  quae  ad  obscurum  ^  ac 
difficilem  eiusmodi  Chirurgiae  locum 
illustrandum  in  medium  attulerunt 
duo  Viri  nominis  celebritate  ,  atque 
artis  usu  insignes  111.  Eques  Bram- 
billa,  et  PacHTERUs ,  ille  de  Phleg- 
monis  curatione  disserens  ,  hic  de 
recto  agens  Antiphlogisticorum  usu  , 
ut  iis  aliquid  addere  non  liceat . 

Iam  vero  si  haec  omnia  non 

«» 

minus  ab  experientia,  quam  aratione 
petita  arguunt  evidenter  frigoris  ac¬ 
tionem  non  debilitantem  ,  atque  adi- 


mentem  stimulos ,  at  roborantem  val¬ 
de  ,  et  stimulantem  esse  ,  supervaca¬ 
neum  videri  poterit  luculentissimum  , 
quod  ad  id  demonstrandum  adhuc  su- 
perest ,  argumentum  in  medium  affer¬ 
re  ,  nisi  rationi  apprime  consentane¬ 
um  ,  ideo  non  praetereundum  cense¬ 
rem  ,  ut  ostendam  quam  male  Bruno 
reputans  caussas  ,  quae  corpus  huma¬ 
num  ad  agendum  determinant,  atque 
insitas  corpori  viventi  proprietates  ex¬ 
pendens  neglexerit  alias ,  quae  nullo 
modo  excludi  possunt ,  postquam  eas 
excludere  noluit  natura  ,  quando  tam 
miram  humani  corporis  fabricationem 
mollita  est .  Cum  enim  ea  sit  actio 
frigoris  in  caetera  corpora ,  ut  quam¬ 
quam  propria  ,  et  sibi  insita  ,  atque 
absoluta  vi  non  operetur  ,  dum  calo¬ 
rem  tamen  detrahit  ,  ita  eadem  affi¬ 
cit  ,  quemadmodum  sapienter  obser¬ 
vat  111.  Volta,  ut  occasionem  prae¬ 
beat  et  motum  imprimat  affinitati  ? 
quae  antea  caloris  potentia  in  pedie- 
batur  quominus  agere  posset,  suos- 

que  effectus  edere,  qui,  ut  notum 
est  ,  pendent  ab  aucto  particularum 
contactu ,  et  maiori  vinculo  cohae- 
sionis  .  Hinc  debet  necessario  eveni* 
re  ,  ut  corpus  humanum  eiusdem  af¬ 
finitatis  vim  debeat  ex  frigore  expe¬ 
riri  non  solum  ex  eo ,  quod  incita- 
Lilitas  ipsa,  utut  ab  affinitate  distincta, 
huius  rationem  sequatur,  verum  etiam 
ideo,  quod  humanum  corpus  vitali¬ 
bus  licet  donatum  viribus  habeat 
quoque  proprietates  caeteras  ,  quae 
cunctis  corporibus  sunt  communes; 
Quod  quidem  attingebam,  ut  innote¬ 
sceret  eo  etiam  vitio  laborare  Bruno- 
nianam  hypothesim,  quod  nihili  ha¬ 
beat  istas  proprietates .  Licet  enim 
aetiones  gravitatis  ,  attractionis  ,  ela- 
sticitatis  ,  cohaesionis  ,  atque  affinita¬ 
tis  ,  ab  irritabilitate  ,  ac  sensilitate 
moderari  possint,  ac  revera  moderen¬ 
tur,  quis  eas  nihili  habebit  in  assi¬ 
gnandis  caussis ,  explicandisque  effe¬ 
ctibus,  tum  vitae,  tum  sive  secundae, 
sive  adversae  valetudinis  ?  Quis  eas 

•  prorsus  contemnet  in  caussarum  9 
quae  remedia  ad  agendum  determi¬ 
nant ,  investigatione  cum  ipsis  phar¬ 
macis  singulae  eiusmodi  proprietates 
totidem  praestent  actionis  principia 
eaque  satis  manifesta  ,  et  valida 
Harum  sane  omnium  caussarum  in 
humanum  corpus  imperium  sive  ne- 
gligere  ,  sive  negare  hominis  esset , 
qui  humani  corporis  fabricam,  natu¬ 
ram  ,  vires  ,  affectiones  ,  actiones  , 
phaenomena  ,  et  leges  nunquam  sit 
vel  leviter  scrutatus . 

Quare  cuique  ex  omnium  Bruno- 
nxanae  hypothesis  principiorum  con¬ 
sideratione  licet  inferre  ,  eam  ita  lu¬ 
bricis  fundamentis  innixam  esse ,  ut 
stare  ea  nunquam  possit  ,  ac  proinde 
mihi  vanum  videri  debeat,  demonstra¬ 
ta  eiusdem  hypothesis  incertitudine,  et 
falsitate ,  descendere  ad  refellendas  eas 
opiniones,  quae  ab  instabili  principio 
deductae  singulares  morborum  cura¬ 
tiones  respiciunt  .  Porro  hoc  loco 
non  ita  mihi  sumpsi  per  singula  Ga-* 

pita  refellendam  Brunonis  theoriam 
ut  a  me  proferenda  nunc  sint ,  quae 
circa  duplicem  divisionem  ,  qua  om¬ 
nes  morbos  complexus  est ,  ac  circa 
eorum  caussas,  et  curationes  ab  eo 
singillatim  propositas  paratissima  cae- 
terum  haberem  .  De  his  quippe  alia 
occasione  fortasse  disseram  ,  si  id  ta¬ 
men  frugiferum  futurum  cognovero . 
Quisnam  enim  non  facile  iam  asse¬ 
quitur  ad  duo  summa  Capita  omnes 
morbos ,  quibus  humanum  corpus  ob¬ 
noxium  est ,  revocari  non  posse  ,  ut 
Bruno  contendit  ,  dum  alios  ,  quos 
Sthetiicos  dicit  ,  a  nimia  solidarum 
partium  vi,  aut  rigiditate  oriri,  alios, 
quos  Sthenicos  vocat ,  ab  earum  ni¬ 
mia  debilitate ,  aut  laxitate  proficisci 
affirmat  ?  Quis  ei  dabit  nullam  alle¬ 
ctionem  communem  in  parte  consiste¬ 
re,  sed  totum  corpus  occupare,  aut 
partis  magis  laborantis  affectum  ,  ut 
eius  verbis  loquar  ,  neque  primum 
unquam  esse ,  neque  dein  per  reli¬ 
quum  corpus  deduci  ,  sed  perpetuo 

ubique  corpus  affici?  Quisnam  in  pe- 
ripneumonia  spiritum  difficilem  nulla 
pulmonum  ,  seu  spirandi  instrumenti 
culpa  fieri  dixerit  ?  Cur  dolor  ,  qui 
in  pulmonum  inflammatione  se  exe- 
rat  ,  ac  praesertim  acutus  ,  et  lanci¬ 
nans  ,  pro  molestia  potius  hebendus 
erit,  quam  vehemernioris,  aut  recru¬ 
descentis  morbi  indicium  ? 

Profecto  si  haec  concedi  Rru- 
noni  non  possunt ,  neque  ei  quisque 
dabit  vel  leviter  in  medicina  facienda 
versatus  exanthematicos  morbos  ab 
aliis  sthenicis  nulla  cuiusvis  momenti 
re  differre,  ac  materiem  contagis,  e 
qua  erumpunt  Variolae  sine  ulla  firu 
morum,  aut  humorum  mutatione  ma¬ 
nifesta  fermentescere  ,  atque  earum 
successiones  ,  mutationesque  una  lege 
fermentationis  regi  .  Nemo  pariter 
eidem  Auctori  concedet  in  rheuma¬ 
tismo  frigus  ,  hic  adstringendo  ,  ut 
vulgo  creditur ,  non  nocere .  Nemo 
rursus  Brunoni  assentietur  catarrhum 
a  solo  calore ,  cibo  pleniore ,  potione 

meraciori 


,  ac  modica  '  exercitatione 
P'  v  certo  excitari ,  ipsumque  certo 
atque  efficaciter  frigus ,  frigida  potui 
data ,  parcioremque  cibum  et  quietem 
solvere ,  tum  a  solo  frigore  calore 
solvendum  gravissimum  errorem  esse 
derivare  ,  ac  contra  frigus  nunquam 
nocere  ,  nzVi  ubi  eius  actionem  calor 
excipit .  Sunt  enim  tam  obvia,  tam 
que  multa  huic  sententiae  contraria , 
ut  eiusdem  ostendere  falsitatem  su¬ 
pervacaneum  plane  sit .  Si  unum  enim  , 
quem  alibi  adduxi,  casum  excipimus, 
in  reliquis  catharrum  a  frigore  plurimum, 
pendere,  exasperari,  et  contrariis ,  ac 
tepido  humidoque  calore  discuti  notis¬ 


simum  est  . 

Mirabitur  profecto  quisque  Cli¬ 
nicorum  tantum  frigori  tribuisse  Bru- 
nonem  ,  quod  semper  ,  et  proprio 
opere  ,  ut  vidimus  ,  debilitare  Judi¬ 
cavit,  ut  fidentissime  tradere  potue¬ 
rit  solum  variolis  mederi  ,  optimum 
}0  catarrlio  ,  in  summae  diatbeseos 
Sthenicae  morois  summopere  fragife * 

aum,  omnibus  demum  morbis  sthenieis 
unum  ad  salutem  satis  esse.  Quoties 
enim  in  hisce  aegritudinibus  frigus  , 
nec  ejuidem  magnum  ,  non  extitit 
infensum?  In  Variolis  ipsis,  in  quibus 
temperatus  quidem,  et  subfrigidus  aer 
prodest,  frigidus  tamen  non  confert, 
eumque  sedulo  vitari  oportere,  ne  cur 
ratio  praevertatur  ^  et  gravia  mala  ac¬ 
cedant  ,  suffultus  observationibus  Vir 
summus  ,  verique  studiosissimus  Buk~ 
serius  satis,  superque  constituit . 

Sed  est  adhuc  quod  in  Brurso- 
niana  medendi  methodo  nescio  utrum 
mirandum  ,  an  improbandum  magis 
sit .  In  Scabie  siquidem  perspirationi 
stimulis  consulere,  ac  summam  cutim 
frigida  aqua  eluere  ,  atque  indusio¬ 
rum,  et  vestium  munditiei  prospicere 
saris  non  est ;  cum  oporteat  omnino 
externis  remediis ,  quae  exedentia  ani- 
malcula  certo  perimant  ,  atque  ulcu¬ 
scula  abstergant ,  atque  impleant,  cu¬ 
rationem  committere  .  Neque  Rachi¬ 
tis  a  frigore  tam  sicco  ,  quam  humi - 

do  ,  et  mitius  alente  victu  potissi¬ 
mum  pendet  ;  quoniam  saepe  vide¬ 
mus  Pueros  divitum,  quibus  alimenta 
optimo  ,  ac  copioso  succo  plena  non 
desunt ,  ac  cura  omnis  adhibetur ,  ne 
frigus  unquam  sentiant  ,  rachitieos 
prae  ceteris  fieri,  eosque  non  ablutione 
tantum  corporis ,  per  spiratione ,  et  ca¬ 
loris  stimulo ,  ut  Bruno  praecipit,  prae¬ 
sertim  sanari,  at  frigido  admodum  bal¬ 
neo,  frigidi  aeris  usu,  Roborantibusque 
potissimum  medicamentis  saluti  restitui* 
Nimius  porro  essern  si  vel  mo¬ 
nendo  attingerem  quae  de  profluvii  9 
aut  de  aegritudinibus  ,  quae  in  ab¬ 
domine  suam  habent  sedem  ,  animad¬ 
vertenda  essent ,  aut  possent  proferri 
ad  demonstrandum  nimis  levia  ,  ac 
manca  non  raro  esse  quae  de  morbo¬ 
rum  diagnosi  attulit  .  Profecto  ,  ut 
unum  tantum  afferam,  vermium  signa 
recensens  ,  nisi  postremo  .  addidisset 
eos  per  alvum  deiectione  cognosci , 
sufficere  nemo  crederet  quae  praemi¬ 
serat  ?  nimirum  cognosci  columnae 

nasi  turgore ,  crassitie ,  carpendi  na¬ 
res  more ,  decolore ,  huius,  et 

reliquae  cutis  pallore ,  et  abdominis 
tumore . 

Praeterire  tamen  non  possum 
quod  Scorbuti  curationem  respicit,  ut 
videant,  qui  nudequaque  Brunonem 
probare  solent ,  ne  cum  eo  etiam  in 
gravissima  re  turpiter  hallucinentur  , 
ac  scorbutica  lue  infectos  aliquando 
curaturi  eos  perdant,  quos  alia  usi 
medendi  ratione  sanare  potuissent  . 
Porro  ad  carnium  esum  ,  vinum  ,  ge¬ 
stationem^  exercitationem,  et  solitum 
vivendi  genus  omnem  transferens  cu-  . 
rationem ,  olera  ,  brasicam  acescen¬ 
tem ,  atque  alia  similia ,  omnium  scili¬ 
cet  praestantiora ,  usitatioraque  reme¬ 
dia  ,  ut  vana  ,  atque ,  ad  malum  exa¬ 
sperandum.  idonea,  imo  ex  falsis  de¬ 
ducta  ,  atque  temere  iactata  auxilia 
e  methodo  medendi  prorsus  sustulit  . 
Ergone  Stirpes  siliquosae,  atque  Aci¬ 
da  vegetabilia  ,  ac  speciatim  e  Malis 
Aurantii,  et  Citri  petita,  aliena  erunt, 

imo  nocebunt,  quibus,  prout  novis¬ 
sima  experimenta  ubique  locorum 
optimo  sane  ,  constantique  eventu 
instituta  monstrarunt  ,  nihil  hacte¬ 
nus  extitit  ad  Scorbutum  sive  arcen¬ 
dum  ,  sive  curandum  ,  tutius  prom¬ 
ptius  ,  et  certius  auxilium  ?  Tantum 
ne  Brunonis  animo  praeiudicata  opi¬ 
nio  ?  Contradicendi  ,  vel  innovandi 
libido  nam  eum  ita  invasit  ,  ut  se¬ 
queretur  interdum  id,  quod  non  modo 
ineptientis  hominis  esset,  sed  etiam 
veritati  contumaciter  reluctantis  ? 

Nonne  revera  est  resistere  veri¬ 
tati  Podagram  haereditariam  fabulam 
putare  ,  eiusque  doctrinae  fundamen¬ 
tum  nihili  habere  ,  cibo  lauto  ex 
carnibus ,  atque  esculentis  vegetabili¬ 
bus  reiecds  ,  vel  parcissime  admissis , 
potu  valido,  ac  rerum  omnium  usu, 
quae  copiam  multam  sanguinis  faciant , 
iis  subvenire,  qui  validiores  podagra 
tentantur ,  ac  proinde  ipsis  non  an- 
tisthemcam ,  ut  bactenus  hen  con¬ 
suevit  ,  sed  sthenicam  curationem 


admovere?  Nonne  est  pariter  verita¬ 
ti  temere  reluctari  tradere  hydropisim 
a  locali  adfectu  nunquam  proficisci , 
ac  perpetuo  in  pura  debilitate  ponere , 
atque  in  omni  casu  victum  quam, 
maxime  alentem ,  quam  maxime  sti¬ 
mulantem  opportunum  indicare,  om¬ 
nes  eiusdem  morbi  distinctiones  hac¬ 
tenus  receptas  inanes  dicere,  et  nun¬ 
quam  sanguinis  detractionem  admittere, 
sine  qua  cum  recto  Antiphlogistico- 
rum  usu  coniuncta,  et  largo  quidem 
potu,  acutum  hydropem  discuti  no n 
posse  experientia  iamdiu  luculenter 
evicit  ? 

Neque  in  reliquarum  aegritudi¬ 
num  curatione  minus  improbanda 
Bruno  protulit.  Quando  siquidem  in 
Epilepsia  docet  vasa  cibo  quam  alen- 
tissitno  ,  et  ad  sanguinem  creandum 
potentissimo  replenda  esse  ,  ac  victu 
quam  stimulantis  simo  utendum  prae¬ 
cipit  ,  curationem  asthenicam  infeli¬ 
citatis,  et  perpetui  damni  arguit,  at¬ 
que  a  vino,  a  Cortice  Peruviano,  at» 

que  a  diiTusilibus  stimulis,  accessionum 
lenimen  pollicetur;  tot  profert,  quot 
sedulo  esse  vitanda  iussit  111.  Tisso- 
tus  in  aureo  eius  de  Epilepsia  tra¬ 
ctatu  ,  ne  gravior ,  ac  lethalis  mor¬ 
bus  evadat.  Quando  item  in  Apo¬ 
plexiae  curatione  Antiphlogistica  velut 
exitio  futura  vitanda  esse  constituit, 
ac  plethoram ,  quam  nusquam  esse 
defendit ,  ab  eiusdem  caussis  prorsus 
excludit ;  tentat  profecto  id  consti¬ 
tuere  ,  quod  rationi ,  atque  experien¬ 
tiae  prorsus  repugnat  .  Quando  prae¬ 
terea  docet  et  ubique ,  et  perpetuo 
tetanum  tam  asthenicum  morbum  es¬ 
se  ,  ut  ad  stimulos  potentissimos 
protinus ,  et  quantum  maxime  diffii - 
sibiles ,  nulla  copiae  ratione  habita , 
confugiendum  sit  ;  docet  quidem  , 
quod  Clinicorum  observationi  non 
raro  adversatur  ,  qui  tetani  antiphlo- 
gisticis,  tepidis  balneis,  atque  iteratis 
sanguinis  detractionibus  feliciter  solu¬ 
ti  ,  ac  contrarios  curationis  methodo 
in  perniciem  deducti  interdum  me 

minerunt.  Quando  denique,  ut  cae- 
tera  mittam,  in  febribus  intermitten¬ 
tibus  asserit  omne  purgationis  genus 
haud  ambiguae  noxae  esse ,  et  san¬ 
guinis  missionem  vix  quemquarfi  sa¬ 
num  tentare ;  asserit  quod  notissimo 
harum  febrium  genio  sa£pe  repugnat, 
quoniam  quaedam  sine  purgatione  , 
sive  per  es,  sive  per  alvum  moliatur, 
quaedam  sine  sanguinis  missione  cum 
Antiphlogisucis  coniuncta  sanari  non 
oossunt  ,  imo  alterutro  tantum  auxi- 
!.io  submoventur  . 

Quare  dum  rem  totam  con¬ 
cludo,  iam  mihi  fore  confido,  ut, 
hisce  non  minus  perspectis  animad¬ 
versionibus  ,  quam  reliquis  ,  quae 
cuique  se  offerent  eandem  hypothe- 
sim  expendenti  ,  desinant  tandem 
eam  tanti  habere  ,  qui  in  Brunonis 
verbis  iurare  gloriantur.  Praesertim 
cum  sciverint,  quod  nuper  accepimus, 
non  modo  in  Anglia  universa  opinio¬ 
nem  eiusdem  fioccifieri,  verum  etiam 
eo  loco  traditam  oblivioni  iam  esse  , 

quo  diem  viderat  .  Quod  quidem  si 
fuero  laboris  praemium  consecutus  , 
ideo  magnum  mihi  consecutus  vide¬ 
bor  ,  revocatis  hoc  modo  ad  melio¬ 
rem  frugem  eorum  ingeniis  ,  qui  fer¬ 
vidae  imaginationi  indulgentes  nimis , 
nescii  quasi  in  eo,  quod  susceperunt, 
difficillimo  Medicinae  ediscendae  iti¬ 
nere  a  recto  tramite  deflectentes,  ab 
jis  suorum  Institutorum  vestigiis  re¬ 
cessere  9  quibus  insistere  tutissimum 
est  . 

